KONSERT WALI - GEGAR JOHOR BAHRU

“Pengumuman…pengumuman…” itulah antara bait-bait lagu ‘Cari Jodoh’ yang menjadi kegilaan orang ramai sekarang ini. Lagu dari kumpulan Wali ini cukup popular bukan sahaja di negara mereka tetapi juga di Malaysia.Untuk itu, pada Sabtu, 3hb April 2010, bertempat di Stadium Tan Sri Dato Hj Hassan Yunus, Larkin, Johor Bahru, akan berlangsung konsert ‘Cari Jodoh’ oleh Wali yang akan mendendangkan lagu-lagu popular seperti Yank, Baik-Baik Sahaja, Orang Bilang, Taubat Maksiat dan banyak lagi.Menurut Azman Miskon, dari Special Appearance Sdn Bhd, selalu penganjur utama berkata, pemilihan Wali untuk persembahan konsert di Johor Bahru disebabkan lagu-lagu yang dibawa oleh mereka mempunyai mesej yang baik.“Selain itu, latarbelakang ahli kumpulan ini yang baik adalah menjadi kriteria membawa mereka masuk ke sini,” ujarnya lagi, “Antara faktor lain pula ialah lagu-lagu mereka sering mendapat perhatian peminat, jadi kami merasakan adalah wajar untuk peminat-peminat di sini merasai sendiri keseronokkan persembahan Wali,” ulas Azman.Kedatangan Wali ke Malaysia bukanlah kali pertama, sebelum ini sebuah syarikat telekomunikasi telah menganjurkan konsert Wali dan dihadiri lebih 9000 peminat-peminat yang membanjiri Stadium Negara.Menurut penganjur, mereka menjangka seramai 20,000 orang penonton akan membanjiri Stadium Larkin pada malam berkenaan. Dengan kedudukan Johor Bahru, berhampiran dengan Singapura juga Kepulauan Batam, angka ini tidak mustahil dapat dipenuhi.Bagi peminat-peminat Wali, jangan lepaskan peluang untuk menyaksikan kumpulan yang cukup hangat sekarang, Wali, yang akan mengegarkan Johor Bahru.Tiket-tiket berharga RM 35, RM 55 dan RM 85, untuk menyaksikan konsert tersebut sudah mula dijual di cawangan ticket2u di sekitar Johor juga boleh didapati secara dalam talian di www.ticket2u.biz atau hubungi 03 – 4149 8600.Artikel ini disediakan oleh: Annuar Azwan (\__/)(='.'=)(")_(")www.myartis.com 2010


"BERITA SAYA HIDAP KANSER ITU PALSU" - ADI PUTRA

Baru-baru ini, pelakon Adi Putra atau nama sebenarnya Mohamed Hadi Putera Halim, 34, memberitahu bahawa dirinya berasa terkejut dan terkilan apabila ada khabar angin yang didedahkan oleh beberapa blog kononnya dia ditahan di hospital akibat penyakit kanser sehingga berita itu menjadi viral di laman sosial.

Menurut Adi, laporan tersebut tidak sepatutnya dipaparkan sedemikian semata-mata mahu mendapatkan rating tinggi sedangkan dia masih sihat daripada sebarang penyakit.

"Saya terkilan dengan perbuatan pihak yang tidak bertanggungjawab itu semata-mata mahu menaikkan rating blog.

Klik gambar untuk size besar

"Bagaimanapun saya tidak mahu mengambil serius terhadap laporan tersebut memandangkan ia sering terjadi kepada mana-mana selebriti.

"Alhamdulillah, saya masih lagi sihat walafiat, saya ampunkan orang yang membuat fitnah," ujar Adi dipetik sebagai berkata.

Perkara itu membuatkan Adi memuat naik paparan skrin artikel berkenaan di akaun Instagram miliknya sambil meluahkan rasa terkilan terhadap berita yang tersebar itu.

Sementara itu, Adi berkata, berita tersebut mungkin boleh mengelirukan orang ramai sedangkan dia baru sahaja dilantik sebagai penaung Pertubuhan Kebajikan 'Johor I Care' negeri Johor.

"Risau juga orang keliru, tetapi saya ambil perkara ini lebih positif untuk menyebarkan informasi mengenai kesedaran penyakit kanser.

"Penghidap kanser memerlukan sokongan orang sekeliling terutama keluarga. Mereka bukan saja memerlukan kekuatan dalaman untuk sembuh, malah perhatian daripada senya pihak," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RUMAH 107 - BILA SHERRY AL HADAD TAK MAMPU TAHAN AIRMATA

Air Mata Sherry Al Hadad, tidak mampu dibendung lagi apabila dia berkongsi hidupnya yang jarang diketahui umum dalam rancangan Rumah 107, terbitan Astro.

Ini kerana, secara tiba-tiba dia terkenang saat kematian bapa tersayang, Syed Abdullah Syed Ali Al Hadad ketika dia baru berusia 9 tahun.

"Arwah (ketika itu) tidak bekerja, dah pencen. Jadi kalau pergi mana-mana je, orang cakap ‘Syed bawa cucu ke?’ Sebenarnya anaklah, sebab beza umur kami jauh.

"Jadi setiap kali saya balik sekolah, dia (arwah) akan menyorok. Jadi bila kita buka pintu, akan cari dia. Jadi itu rutin setiap kali saya balik, buka pintu macam ‘haaa’ Mana Abah aku nak menyorok hari ni?’.

"Tapi hari tu, buka pintu dia tak ada. Rupanya dia dah masuk hospital," ujarnya dipetik sebagai berkata melalui rancangan tersebut.

Klik untuk gambar besar

"Ketika itu umur 9 tahun kita dok fikir, ini mimpikah? Esok bangun mesti okay. Keesokkan paginya bila jenazah dikebumikan baru saya sedar, ini realiti," tambahnya.

"Ibu saya seorang yang kuat kerana tidak menitiskan air mata ketika pemergiaan suami," kata Sherry.

Untuk info, Rumah 107 dihoskan pelakon senior, Khir Rahman, Joey Daud, Man Raja Lawak, Ropie serta Vicha dengan watak berbeza dan ia bersiaran pada setiap Jumaat, jam 9 malam di Astro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - 'AKHDAN' MUNCUL DENGAN SINGLE TERBAHARU

Setelah muncul dengan album sulung pada 2012 bersama Hijjaz Record, kemudian mengetengahkan single pada 2013 berjudul 'Kembalikan Damai Itu', terkini kumpulan yang menggelarkan diri mereka sebagai 'Akhdan' muncul kembali dengan single terbaharu (2014), 'Kerna Cinta'.

'Akhdan' merupakan kumpulan nasyid yang terdiri daripada empat orang pelajar sekolah yang berbakat dalam bidang seni suara. Mereka yang menampilkan lagu-lagu berkonsepkan keTuhanan dan kemanusiaan mula menubuhkan kumpulan mereka pada 2010.

"Kami juga seperti pelajar-pelajar lain, kami ke sekolah seperti biasa. Kami berlatih nasyid di hujung minggu. Jika ada persembahan pada waktu persekolahan, kami akan berlatih di sebelah malam.

"Pengalaman manis kami adalah kami tidak menyangka dapat merakamkan album pada usia yang mentah ini dan kami diberikan kepercayaan untuk membuat persembahan di Majlis Tilawah peringkat Antarabangsa pada tahun 2011 dan 2012," ujar salah seorang ahli kumpulan tersebut.

Untuk info, penubuhan 'Akhdan' adalah hasil cetusan idea daripada pihak pengurusan Akhdan ketika ini, iaitu Wan Mohd Zakaria Wan Mohd Zen, Mohd Yazid Mohd Ali dan Zakaria b Mahadi. Bakat mereka mula dicungkil sejak berusia tahun 2 lagi.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PENYANYI WARIS TERIMA ANUGERAH DARIPADA YDP NEGERI SEMBILAN

Tahniah diucapkan buat penyanyi Waris atau nama sebenarnya Muzzammil Akias, yang popular dengan lagu 'Rembau Most Wanted' dan 'Gadis Jolobu' apabila menerima pengurniaan sempena Hari Keputeraan YDP Besar Negeri Sembilan.

"Alhamdulillah, solosai majlis istiadat pengurniaan.Menjunjung kasih tuanku," ujar Waris menerusi laman Instagramnya.

Cayalah Waris..!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIKECAM DISELAMATKAN DARI BANJIR NAIK HELIKOPTER - INI RESPON MENANTU PM

"Isu helikopter, tak perlu diperpanjang. Bukan nak menunjuk, kalau nak menunjuk saya dah posing & buat video OOTD sakan. Those who know me, you know I am nothing like that. Saya tak guna aset kerajaan, lillahitaala tak mungkin saya akan guna benda yang bukan hak saya. You all nak maki hamun saya, go ahead but those are fitnah.

"Kenapa tak guna heli nak bantu orang ramai? Pasal itu heli commercial, jadi tak boleh nak buka pintu and turun2kan bantuan atau naikkan mangsa etc. Saya tiba2 buat bantuan setelah kena viral di twitter? Saya bantu ikhlas kali ni, sewaktu White PPE, Palestine mask, bendera putih mask dan apa pun bencana. Saya suka bantu orang, dan ikhlas!

"Kalau u tak suka saya, unfollow saja. Please do better to help the nation than just bashing what is not right abt me. There are better things to be done to help people out there. Betul orang memang tengah sengsara. Kalau nak join turun padang agihkan makanan roger saya," demikian tulis menantu kepada Perdana Menteri yang juga pereka fesyen terkenal, Jovian Mandagie.

Kenyataan Jovian itu adalah bagi menjawab kecaman diterima selepas perkongsian seorang netizen yang mempersoalkannya yang diselamatkan dengan menaiki helikopter.

Klik untuk gambar besar

Netizen berkenaan turut berkongsikan Insta Story suami kepada Nina Sabrina Ismail Sabri itu yang memuat naik paparan Waze berada di Shah Alam dan mengatakan mustahil untuknya pulang ke rumah disebabkan banjir.

Kemudian, Jovian dilihat memuat naik pemandangan dari atas kawasan banjir melalui helikopter serta berkongsikan gambar akhirnya dapat bersama anaknya berserta kapsyen 'home sweet home'.

Bagaimanapun, perkongsiannya tersebut mengundang rasa kurang netizen yang mengecam tindakannya itu apabila menayang di Instagram sedangkan ada yang tersangkut di atas bumbung serta tidur di dalam hujan dan terperangkap di dalam kereta.

Sementara itu, netizen mengatakan perkongsian tersebut sudah pun di padam daripada Insta Story miliknya. Mungkin sedar tindakannya itu mengudang kecaman ramai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA COVID-19, SHOWCASE  25 TAHUN UMBRELLA DIBATALKAN

Hasrat kumpulan Umbrella untuk meraikan sambutan ulangtahun penubuhan mereka terpaksa dibatalkan gara-gara covid-19. Sehubungan itu, Showcase 25 tahun penubuhan kumpulan itu yang telah dirancang terpaksa dilupakan demi keselamatan peminat mereka.

Menurut pengarah urusan Umbrella Music, Dato Rizal Shah, mengikut perancangan, Umbrella sepatutnya akan mengadakan sebuah sidang media bagi mengumumkan mengenai ‘Showcase 25 Tahun Umbrella’ yang bakal berlangsung pada bulan Disember nanti. Namun berikutan kenaikan kadar kes positif jangkitan Covid-19, Umbrella telah memutuskan untuk membatalkan sidang media dan showcase berkenaan.

Dato Rizal Shah memberitahu keputusan yang diambil ini amat berat bagi pihak pengurusan dan Umbrella memandangkan banyak persiapan yang telah dibuat demi menaikkan semula populariti dan kerjaya seni Umbrella.

Bagi Saiful, pemain drum Umbrella, dia menyifatkan ini adalah langkah terbaik buat semua pihak yang terlibat terutamanya buat peminat-peminat Umbrella. Saiful merupakan orang yang bertanggungjawab menyatukan kesemua ahli asal Umbrella untuk kemunculan semula Umbrella dalam arena seni Hiburan tanah air.

Klik untuk gambar besar Sementara itu, menurut vokalis Umbrella, Zarul, biarpun showcase dibatalkan, kesempatan yang ada sepanjang berlangsungnya perintah kawalan pergerakkan bersyarat di Kuala Lumpur, Selangor dan Putrajaya digunakan sebaik mungkin oleh setiap ahli Umbrella untuk berlatih bagi memperbaiki mutu persembahan mereka di masa hadapan.

Bagaimanapun, Dato Rizal Shah, berkongsi berita baik iaitu pihak Umbrella Music kini merancang mengadakan sebuah konsert ‘Umbrella & Friends’ pada tahun 2021 nanti. Menurut beliau persiapan untuk konsert tersebut masih lagi di peringkat perbincangan dan Umbrella Music bakal membuat pengumuman rasmi mengenainya pada awal tahun 2021 nanti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DULU SYATILLA MELVIN, KINI SHAHEIZY SAM PULA DIKATA 'MENUMPANG'

Sebelum ini, terdapat segelintir pihak yang beranggapan perkahwinan pelakon Syatilla Melvin dengan Shahiezy Sam semata-mata ingin menumpang kemewahan aktor tersebut. Syatilla mengakui menyedari perkara tersebut.

Namun Syatilla atau nama sebenarnya Siti Nur Syatilla Amirol Melvin, 29, berkata tiada istilah menumpang dalam kehidupan rumah tangga memandangkan dia dan suaminya sentiasa membantu satu sama lain dalam setiap perkara.

Menurut Syatilla, dia percaya rumah tangga akan semakin bahagia dan sentiasa dimurahkan rezeki apabila pasangan suami isteri tidak pernah berkira dalam setiap aspek termasuk soal kewangan.

"Masa awal-awal orang selalu cakap saya ini seperti nak menumpang Sam tapi sebenarnya kami bergerak seiring. Saya dan Sam pun ada perniagaan sendiri. Kami berdua buat semua sama-sama.

Klik untuk gambar besar

"Sentiasa berbincang sehingga mendapat kata sepakat dan tiada istilah menumpang. Saya percaya kalau kita tolong pasangan kita, masing-masing akan diberikan rezeki.

"Apabila dah jadi suami isteri, kami langsung tak pernah berkira dalam soal duit. Sebab itu Allah sentiasa mempermudahkan urusan kami," kata Syatilla.

Pelakon drama 'Sha & Shah' itu mendirikan rumah tangga dengan Shahiezy Sam pada 8 Februari 2016 dan dikurniakan dua cahaya mata iaitu Syeriv Samheizy, 3, dan Samheizy yang kini berusia setahun.

Syatilla mempunyai perniagaan barangan kosmetik 'Kekasih The Melvins' yang diusahakan bersama tiga orang adik-beradiknya iaitu Syifa, Syida dan Syafiqa Melvin.

Malah kejayaan yang dikecapi itu membuatkan mereka berempat kini bergelar jutawan muda dalam masa yang singkat dengan hasil usaha kerja keras.

Berikutan itu, ada juga segelintir netizen yang membuat spekulasi bahawa Shahiezy Sam pula yang menumpang kejayaan isterinya memandangkan pelakon filem 'Polis Evo' itu dilihat kurang mendapat tawaran berlakon lagi.

Bagaimanapun, Syatilla mendedahkan suaminya kini sibuk menguruskan dua perniagaan dalam satu masa dan kedua-duanya juga berjalan dengan sangat baik.

"Mereka (netizen) mungkin tidak tahu apa yang Sam buat sekarang ini. Dia kini sibuk dengan dua perniagaan yang berjalan dengan baik. Tapi mereka ini sengaja la nak buat spekulasi.

"Sebenarnya perniagaan Sam lagi maju daripada perniagaan Kekasih tapi orang tak tahu dan Sam pun tak akan kongsi benda itu dengan orang. Mereka cakap apa yang mereka nampak saja, terpulang la... tapi apa yang ada dalam akaun kita, mereka tak perlu tahu," ujarnya.

www.myartis.com / Sumber & foto: mStar, Instagram Syatilla Melvin & Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS SAKIT JANTUNG, AZMIL MUSTAPHA HIDAP ULCER PERUT PULA

Nampaknya, Allah SWT masih terus menguji kesabaran pelakon yang pernah popular melalui filem Ali Setan iaitu Azmil Mustapha. Selepas sedikit pulih daripada sakit jantung baru-baru ini, Azmil disahkan pula mempunyai ulcer iaitu luka di dalam perut gara-gara terlalu lama tidak makan ketika menerima rawatan terdahulu.

"Semalam Jaja bawak Babahnya ke Hospital Serdang untuk buat endoscope, doktor nak tengok keadaan perut Abang Azmil.

"Ternyata setelah tengok dalam tu memang ada banyak ulcer atau luka dalam perut tu. Ya Allah, tak boleh bayangkan sakitnya.

"Mungkin ni akibat lama sangat takde selera makan. Abang cakap berbulan lamanya dia tak makan langsung. Akhirnya, asid dalam perut telah memakan lining dalam tu hingga luka. Adoi," ujar adik Azmil, Aziph Mustapha melalui FB.

Sehubungan itu, Aziph memohon agar semua pihak terus berdoa supaya Azmil selamat dan sejahtera.

Alya Iman helping her Babah ambil wudhuk di Masjid Raja Haji Fi Sabilillah.
Alhamdulillah anak solehah. - Aziph

Sumber: Aziph Mustapha FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


3 GAMBAR TERKINI ANAK ZAHIRIL ADZIM

Gambar terkini anak Zahiril Adzim dan Shera Aiyob yang diberi nama Nadi Anaqi.

Awalnya... ramai yang senyum bila baca nama anak Zahiril ni, kata mereka nama tersebut sedikit pelik dan unik. Namun kini rata-rata peminat sudah boleh menerima pemilihan nama tersebut setelah mengetahui mempunyai maksud 'keindahan yang menawan hati'.

Jom tengok...!

Klik untuk imej besar...


ISTERI DIJANGKA BERSALIN SEPTEMBER INI - ISSEY TERUJA BAKAL TIMANG ANAK LELAKI

"Alhamdulillah setakat ini semuanya baik-baik sahaja. Baby dan ibu berada dalam keadaan sihat. Jantina bayi pun kami dah tahu. Insya-Allah baby lelaki. Issey junior! Ini adalah anak pertama saya dengan isteri.

"Saya ada anak-anak tiri, namun perasaan ini berbeza," demikianlah kata penyampai radio dan pelakon Issey Fazlisham yang teruja menanti anak sulungnya yang dijangka lahir pada September ini.

Issey ketika dihubungi memberitahu, kandungan isterinya, Noor Aimi (Jamel) kini sudahpun mencecah lima bulan. Tambah Issey lagi, tiada yang pelik dialami Aimi pada kehamilan ini cuma isterinya.

Klik untuk gambar besar

"Tak ada yang pelik-pelik pun cuma Aimi tak suka ayam. Tengok ayam mentah pun dia tak mahu apa tah lagi memasaknya. Jadinya kami kalau nak makan ayam kena makan di luar sebab Aimi tak suka ada ayam dalam rumah. Selain dari itu tak ada!" tuturnya ketawa.

Pada Mac lalu, Issey dan isteri telah berkongsi berita gembira itu di laman Instagram dan akaun Youtube melalui video gelagat spontan tiga anak Aimi dari perkahwinannya terdahulu iaitu Muhammad Uqashah, Muhammad Qayyum dan Cataleya Humairah dimaklumkan mereka bakal mendapat adik.

"Anak-anak kami memang seronok dan tak sabar nak jumpa adik mereka. Sejak saya beritahu mereka dulu memang setiap hari bertanya bila adik nak keluar, nak letak nama apa. Doakan semoga semuanya dipermudahkan ya...," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY & MEMEY KEMBALI BERBAIK, BERPELUKAN

Setelah sekian lama dilanda kontroversi, akhirnya Memey Suhaiza dan Abby Abadi kembali menyambung hubungan silaturahim di bulan ramadhan yang mulia ini. Mereka bukan sahaja bertemu di bulan penuh rahmat, malah berpelukan sambil menangis sekaligus menamatkan persengketaan lama dalam pertemuan di Shah Alam, Selangor.

"Ketika itu tujuan saya dan Memey ke Shah Alam bertujuan untuk ambil anak-anak saya yang pada waktu itu dengan Abby. Kalau nak ikutkan sejak sekian lama saya dan Abby agak jarang berkomunikasi apatah lagi Memey.

Klik untuk imej besar...

"Dan apabila sampai di lokasi itu, tiba-tiba Abby menarik tangan Memey dan memeluknya sambil menangis.

"Saya agak terkejut dan semua senyap seketika. Anak-anak pula menjerit 'yeay! Mummy dan mama dah baik!". Terasa macam filem Hindustan pula. Ia adalah satu keajaiban sebenarnya yang penuh bermakna dalam bulan Ramadan ini," ujar Norman pada media dengan nada penuh kesyukuran.

"Saya ada juga tanya kepada mereka, apa yang membuatkan kedua-duanya kembali berdamai? Mereka cakap ' ini rahsia perempuan'.

"Apa-apa pun saya bersyukur kepada Ilahi tiada lagi persengketaan antara kami dan yang paling gembira semestinya anak-anak. Anak sulung saya, Danish siap bergurau dan berkata, kalau mama dan papa kahwin, Danish nak jadi pengapit," tambah Norman lagi dipetik sebagai berkata.

Untuk info, dikesempatan berdamai itu, Norman dan keluarga telah berbuka puasa di rumah Abby dua hari lepas selepas SMS Norman dibalas oleh Abby. Kata Norman, SMSnya meminta kebenaran untuk berbuka puasa di rumah bekas isterinya itu dibalas dengan penuh hormat tanpa sebarang masalah.

"Rasa seronok sangat dapat berbuka puasa bersama-sama. Abby dan Memey juga rancak berbual mengenai bayi di dalam kandungan Memey yang berusia dua bulan itu.

"Selepas itu, Abby telah menghadiahkan sepasang telekung kepada Memey sebelum kami menunaikan sembahyang jemaah Maghrib bersama," ujar Norman.

Bagaimanapun, bila diajukan persoalan mungkinkah Norman akan rujuk semula dengan Abby selepas ini, Norman tidak tersentak tetapi menyerahkannya kepada takdir.

"Saya tak tahu nak cakap apa. Lagipun saya tak tahu apa status Abby sekarang ini. Cuma saya mengharapkan yang terbaik selepas ini dan akan sentiasa berdoa serta berusaha untuk menjaga keharmonian keluarga.

"Memey pula sangat fleksibel dengan saya. Malah, dengan apa yang telah dilakukannya sekarang ini, ia adalah satu pengorbanan besar sebagai isteri.

"Bagaimanapun, saya dan Memey ada merancang untuk menunaikan umrah bersama-sama Abby. Itu pun selepas Memey bersalin pada Februari tahun depan," katanya yang bercerai dengan Abby pada 18 Disember 2008 setelah mempunyai tiga cahayamata.


"SANGAT GEMBIRA AKHIRNYA SAYA DAPAT JUGA SEGULUNG DIPLOMA" - SAJAT

Nampaknya usaha usahawan terkenal, Nur Sajat yang ingin memegang diploma akhirnya tercapai meskipun usianya mencecah 34 tahun itu apabila dia bakal menghadiri majlis konvokesyen yang akan berlangsung pada 1 Julai depan. Menurut pengasas Let's Cantik ini, majlis konvokesyennya itu akan diadakan di Beirut, di mana lokasi tersebut merupakan institusi di mana Sajat telah menuntut ilmu sehingga memperoleh segulung Diploma dalam bidang Dandanan Rambut.

"Alhamdulillah Sajat akan menghadiri majlis konvokesyen Diploma di Beirut dalam bidang Hair Dresser. Sajat ambil short course atau private course, di mana pensyarah tersebut sememangnya fokus pada Sajat dalam masa sebulan lebih di sana. Sajat akan menghadiri konvokesyen tersebut pada 1 Julai ini. Perasaan sangat gembira akhirnya saya dapat juga segulung diploma walaupun sudah berumur 34," tuturnya.

Tambahnya lagi, dia mengambil inisiatif untuk belajar dalam bidang dandanan rambut kerana minat kepada bidang penjagaan rambut serta mahu menguasai bidang tersebut dengan sendirinya: "Kita dalam bisnes ini pemilik atau bos itu sendiri kena belajar, jangan harapkan pekerja. Contohnya kalau pekerja itu tak suka dia boleh lari dan kita pula terkapai-kapai. Jadi kita boleh back-up.

“Saya ambil bidang ini sebab saya suka kepada kecantikan. Pertama sekali penjagaan rambut, dan saya suka akan fesyen rambut. Sebab itu saya nak ambil sijil ini supaya saya ada kemahiran tersebut. Sekiranya ada peluang, InshaAllah nak sambung lagi cuma nak ambil short course," katanya yang bercita-cita untuk menyambung pelajarannya sekiranya mempunyai masa dan peluang.

Klik untuk gambar besar

www.myartis.com / Sumber & foto: Rotikaya & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SUASANA MAJLIS BRIDAL SHOWER YUNA

Bakal menamatkan zaman bujang bersama cinta hati, Adam Sinclair pada 28 Januari ini, penyanyi antarabangsa, Yuna atau nama sebenarnya Yunalis Mat Zara'ai, 31, telah menerima kejutan daripada rakan-rakannya yang mengadakan majlis 'bridal shower' khas buat beliau.

Majlis yang diadakan secara sederhana di Fancy Breakfast Club, Bangsar itu hanya dihadiri oleh kenalan wanitanya seramai 16 orang.

Melihat pada gambar yang dikongsikan, Yuna begitu gembira sekali dapat meluangkan masa bersama rakan-rakanya itu sebelum bergelar isteri.

Klik untuk gambar besar

Pada awalnya Yuna menyangka beliau hadir ke mesyuarat yang diaturkan oleh pembantu peribadinya tetapi tidak sangka ia sebenarnya majlis untuk meraikannya.

"Terima kasih gadis-gadisku untuk kejutan ini. Saya betul-betul fikir ada mesyuarat!" tulisnya di Instagram.

Yuna dan Adam yang merupakan adik kepada pelakon Ashraf Sinclair itu mengikat tali pertunangan pada awal Ogos 2017.

www.myartis.com / Sumber: Yuna IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"MANA MUNGKIN TINGGALKAN KERJAYA SENI" - IZREEN KECEWA

"Ini penganiayaan besar terhadap saya. Ketika saya berdepan kecaman dan hentaman masyarakat, akaun IG palsu ini diwujudkan bagi mengeruhkan lagi keadaan dengan pelbagai kenyataan yang bukan datang dari mulut saya.

"Saya tidak tahu angkara siapa, biar Allah SWT yang membalasnya. Selama ini, saya hanya memiliki satu akaun Instagram, tetapi sudah dinyah aktif sebulan lalu.

"Mana mungkin saya meninggalkan kerjaya seni kerana ini mata pencarian utama," jelas pelakon Izreen Azminda yang kecewa apabila ada pihak mewujudkan akaun Instagram palsu, 'The Real Izreen Azminda' yang memberikan kenyataan bagi menutup periuk nasinya.

Bagaimanapun kata Izreen, hal itu sedikit pun tidak memberi kesan terhadapnya, dan beliau masih menerima banyak tawaran berlakon.

Klik untuk gambar besar

Namun pelakon 'Ahli Mesyuarat Tingkap' itu buat masa ini masih belum bersedia untuk mengaktif kembali akaun media sosialnya.

"Alhamdulillah, saya masih menerima tawaran berlakon dan ketika ini, saya sibuk dengan penggambaran drama. Saya percaya, semua ini cubaan untuk menutup periuk nasi saya, tetapi tidak mengapa. Biarlah kerana Allah ada.

"Saya akan aktifkan semula akaun IG itu pada masa yang saya rasakan sesuai nanti. Buat masa ini, saya selesa memilih untuk menutupnya," ujarnya.

Terdahulu, Ude Wahid dan Intan Liana akhirnya sah bercerai talak satu di Mahkamah Rendah Syariah Gombak Timur awal pagi semalam.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RUSUHAN DI PARIS - HAEL & PENGURUS CEMAS TERPERANGKAP

"Kami baru sahaja sampai dari Switzerland dan menuju ke kediaman kami. Dalam perjalanan itu banyak jalan ditutup polis, jadi kami terpaksa berjalan kaki 700 meter untuk ke rumah.

"Kawasan itu ditutup dan dijaga polis dengan kereta perisai. Kemudian bunyi tembakan bertalu-talu dan nampak orang bertempiaran lari ke arah kami.

"Rupa-rupanya gas pemedih mata dilepaskan, kami terpaksa lari menyelamatkan diri kira-kira sejam juga terpaksa ke hulu hilir selamatkan diri," ujar pengurus penyanyi Hael Husaini iaitu Taufik.

Taufik memberitahu mereka yang sedang bercuti di beberapa negara Eropah itu terpaksa menyelamatkan diri apabila rusuhan menjadi diluar kawalan sehingga polis terpaksa menembak gas pemedih mata.

Penyanyi lagu 'Hajat' itu berhadapan detik cemas apabila terperangkap dalam rusuhan di Paris, Perancis pada Sabtu.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZALIF SIDEK SELAMAT NIKAH

Pada Sabtu lalu, pelakon Zalif Sidek, 37, telah pun selamat bernikah dengan wanita pilihan juga ahli perniagaan, Anis Nurnajwa Ahmad Marzuki, 29, selepas enam bulan mengikat pertunangan.

Majlis pernikahan dan persandingan Zalif bersama isteri berlangsung di CMi Hall & Event Space, Berjaya Megamall, Kuantan, Pahang dengan hanya dihadiri keluarga rapat kerana mengikut prosedur operasi standard (SOP) ditetapkan.

Zalif ketika dihubungi berkata, dia bersyukur kerana majlis pernikahan dan persandingannya bersama isteri berjalan lancar walaupun keadaan cuaca tidak menentu.

Kata Zalif lagi, kehadiran Anis di sisi sebagai anggota baharu dalam keluarganya juga adalah penyeri serta boleh menemani ibunya di rumah selepas kehilangan arwah bapa, tahun lalu.

Klik untuk gambar besar

"Alhamdulillah, saya sah menjadi suami Anis dengan sekali lafaz pada jam 10.30 pagi. Pada majlis itu, saya menyerahkan mas kahwin RM22.50 berserta wang hantaran RM20,000.

"Tak dinafikan, perasaan berdebar dirasai sebelum akad nikah sukar nak digambar kerana auranya amat berbeza. Maklumlah, majlis pernikahan sendiri yang menandakan saya sudah sedia menggalas tanggungjawab besar sebagai ketua keluarga.

"Kehadiran Anis ini umpama Allah ganti semula keceriaan dalam keluarga saya selepas papa meninggal dunia, tahun lalu. Kini, ibu saya ada rakan dan teman baharu di rumah kami.

"Saya dan Anis akan tinggal bersama ibu kerana sejak arwah papa meninggal, memang saya yang menjaga ibu. Alhamdulillah, syukur Anis juga faham tanggungjawab saya sebagai anak lelaki dalam keluarga," ujarnya yang dipetik sebagai berkata kepada Harian Metro.

Zalif yang tidak merancang soal zuriat juga memaklumkan dia bercadang membawa isterinyanya berbulan madu dengan mengerjakan umrah ke Tanah Suci pada tahun depan bersama keluarga.

Tidak hanya itu, Zalif juga merancang mengadakan satu majlis resepsi perkahwinan di ibu kota untuk diraikan bersama sanak saudara serta rakan yang tidak dapat hadir ke majlisnya baru-baru ini.

Terdahulu, Zalif dan Anis bertunang pada 20 Ogos tahun lalu. Perhubungan Zalif dan isteri difahamkan terjalin selepas mereka diperkenalkan keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - HARUN SALIM BACHIK KEMBALI KE RAHMATULLAH

Negara kehilangan seorang lagi permata seni apabila pelakon dan pelawak popular, Harun Salim Bachik, 55, meninggal dunia selepas rebah di Hentian Rehat dan Rawat (R&R) Gunung Semanggol di Bukit Merah, Perak, petang semalam.

Ia disahkan oleh Ketua Polis Daerah Kerian, Superintendan Omar Bakhtiar Yaacob, dan Harun disahkan meninggal dunia oleh Pembantu Perubatan Pejabat Kesihatan Gunung Semanggol, kira-kira jam 4.20 petang semalam.

"Kes mengklasifikasikan sebagai kematian mengejut dan tiada unsur jenayah," ujarnya.

"Kami sekeluarga dalam perjalanan pulang ke Kuala Lumpur selepas menghadiri majlis perkahwinan di Pulau Pinang sebelum berhenti di hentian berkenaan.

"Saya menemani ayah yang berasa penat untuk ke tandas di R&R berdekatan.

"Sebaik memasuki tandas di sebuah stesen minyak di R&R berkenaan, ayah mula tercungap-cungap sebelum tiba-tiba rebah di atas lantai tandas itu," ujar anak Harun, Hakeem Sofi Al-Rashyid, 14, yang ditemui media di rumah mayat Hospital Parit Buntar.

Allahyarham ketika rebah di R&R - Foto Mstar

Tambah Hakeem Sofi, ayahnya menghidap asma sejak kecil dan semakin serius dan kerap sejak dua tahun lalu.

"Bagaimanapun, ketika di Pulau Pinang ayah saya tidak menunjukkan tanda diserang sakit itu," tambahnya di petik sebagai berkata melalui BH.

Jenazah akan dikebumikan di Tanah Perkuburan Islam Koperasi Polis, Gombak, sebelum Zuhur hari ini.

Untuk rekod, Harun Salim atau nama sebenarnya Haron Aminar Rashid Salim, mula dikenali melalui drama bersiri Rumah Kedai pada 1990-an dan sitkom bersiri Gado Allahyarham pernah menjadi Presiden Seniman pada tahun 2010/2011.

Beliau adalah anak kepada pelakon zaman 50-an, Salim Bachik.

Antara filem-filem lakonan Allahyarham ialah Man Laksa, Baik Punya Cilok, Cuci, Apa Kata Hati?, Setem, Papadom, My Spy, Duhai Si Pari-Pari, Lu Pikirlah Sendiri de Movie, Kapoww!!, Aku Bukan Tomboy, Hoore! Hoore! dan Jalan Kembali: Bohsia 2; SAM: Saya Amat Mencintaimu, Tolong, Awek Aku Pontianak, Lawak Ke Der?, Bikers Kental, KI, Lemak Kampung Santan, Abang Long Fadil dan Lelaki Harapan Dunia.

Al-Fatihah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


USTAZ KAZIM ELIAS MASUK WAD LAGI, ALAMI MASALAH KESEIMBANGAN BADAN

Melalui laman Facebook pada Khamis, pendakwah bebas terkenal, Datuk Ustaz Mohd Kazim Elias dilaporkan sekali lagi dimasukkan ke sebuah hospital swasta di sini selepas mengadu kurang sihat petang kelmarin (Rabu).

"Semoga Dato' Ustaz Mohd Kazim diberikan kesembuhan. Beliau sekali lagi dimasukkan ke hospital petang semalam sebaik sahaja sampai dari Bukit Jalil selepas mengadu dirinya tidak stabil sejak Isnin lepas," menurut laman Facebook itu.

Mei lalu, Ustaz Kazim dirawat di sebuah hospital swasta selepas berada dalam keadaan kurang sihat. Beliau kemudiannya dibenarkan keluar beberapa hari kemudian untuk berehat di rumah setelah pihak hospital berpuas hati tahap kesihatannya yang semakin memuaskan.

Klik untuk gambar besar

Bagaimanapun, keluarga beliau hairan kerana punca penyakit masih belum ditemui walaupun beberapa kali melakukan proses ultrasound dan MRI. Sementara itu, menurut pembantu peribadinya, doktor masih mengesan apa masalah sebenar penceramah bebas itu.

"Apa yang boleh saya maklumkan sekarang ialah DUKE (Datuk Ustaz Kazim Elias) mengalami masalah keseimbangan badan dan perlukan rehat," katanya.

www.myartis.com / Sumber & foto: Astro Gempak & Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUKA ORANG TUA, MESTI ADA SEBAB..." - CIK B TAK RESTUI, SELALU GADUH DENGAN IQBAL

"Saya deep down saya sangat kurang setuju. Mama umurnya pun dah tua, abang Iqbal baru umur 25. Macam mana abang Iqbal umur 25 suka orang tua. Mesti ada sebab. Macam saya memang sangat tak setuju mama dia nak anak lagi. Cukuplah saya dengan Kacak. Mama ni bila dia bercinta, dia macam cinta buta.

"Ya betul disebabkan faktor usia saya tidak merestui. Dan kalau mama dijodohkan dengan orang yang tua, sepadan umur, tak kisah what gonna be happen sebab mama tak suka orang tua. Mama memang suka orang muda juga. Saya dengan abang Iqbal ni memang tak ngam. Saya selalu gaduh dengan dia. Gaduh tu bukan gaduh biasa biasa. Saya gaduh dengan dia memang luar biasa.

"Hubungan kami memang sangat renggang. Saya tak nak komen banyak, sebab banyak saya nak cakap tapi saya biarlah pada diri saya sendiri. Sebenarnya saya ingatkan marketing tapi nampak macam betul betul pulak. Ya Allah takutnya tapi harap-harapnya memang marketing lah. Saya pun macam tak nak lah ada ayah baru. Saya pun dah cukup dah ada 5 ayah.

Klik untuk gambar besar

"Kalau jodoh mama dengan abang Iqbal saya harapkan mama happy, ikutlah mama nak buat apa. Saya memang taknak mama kahwin dengan abang Iqbal," demikianlah kata penyanyi dan pelakon Cik B yang mengakui dia tidak merestui hubungan ibunya, jutawan kosmetik Datuk Seri Vida dengan bekas pembantu peribadi, Ahmad Iqbal.

Menerusi temubual bersama Melodi yang disiarkan tengah hari tadi, Cik B berkata dia tidak setuju dengan keputusan ibunya untuk berkahwin lagi. Dalam pada itu, Cik B mendedahkan dia dan Iqbal tidak mempunyai hubungan yang baik dan sering kali bergaduh. Malah, hubungan mereka sangat renggang.

Kata Cik B lagi, pada awalnya dia menyangkakan kontroversi perkahwinan ibunya itu hanya marketing semata-mata tetapi tidak sangka ianya serius. Namun, jika sudah ditakdirkan jodoh mereka, dia berharap ibunya gembira.

Diakhir temubual itu, Cik B sempat menitipkan pesanan buat ibunya supaya supaya menilai dahulu niat mana-mana lelaki yang mendekati dirinya sama ada kerana cinta atau sebaliknya.

Bakal menamatkan zaman janda dengan Iqbal, Vida memaklumkan dia serius untuk berkahwin dan mungkin jodohnya sudah sampai. Bagaimanapun, Vida berkata dia belum berani untuk memberitahu Cik B mengenai perkata itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIA AHMAD: "THERE'S SO MANY FISH IN THE SEA"

"Dear homewrecker, why? (Wahai perosak rumah tangga, kenapa...?) There's so many fish in the sea. (Ramai lagi lelaki di luar sana)," ujar pelakon Mia Ahmad yang mempersoalkan tindakan segelintir wanita yang sanggup menganggu suami orang.

Mia atau nama sebenar Samihah Ahmad Baderi, 30, yang sebelum ini pernah mendedahkan masalah rumah tangganya itu berkata masih ramai lagi lelaki di luar sana yang belum berpunya.

Kata Mia, dia tidak boleh boleh bertolak ansur dengan apa yang berlaku terutama ketika isteri masih dalam proses berpantang.

"Saya mungkin tidak tahu apa yang berlaku tapi saya tidak bertolaransi dengan apabila ia berlaku ketika tempoh wanita berpantang," ujarnya.

Klik untuk gambar besar

Mia mengulas tentang berita berkaitan rumah tangga aktres Datin Elvina Mohamad yang didakwa diganggu wanita lain ketika sedang berpantang anak pertamanya.

Pada Oktober lalu, rumah tangga Mia dan suaminya, Mohd Izham Tarmizi Roslan diuji ketika dia sedang berpantang selepas melahirkan anak pertama mereka.

Namun penjaga gol pasukan Johor Darul Takzim (JDT) itu tegas menepis dakwaan kononnya dia berlaku curang selepas sepasang kekasih membuat tuduhan tersebut yang disifatkannya sebagai berniat jahat.

Mia menerusi Instagram memuatnaik entri yang memberi gambaran seolah-olah perkahwinannya dengan Izham sedang dilanda masalah.

Pelakon drama bersiri 'Hati Perempuan' itu turut bertindak memadam semua gambar suaminya daripada laman sosial itu.

Pasangan ini berkahwin pada 13 Januari 2017 selepas setahun berkenalan dan mereka dikurniakan seorang anak lelaki, Sayf Issa pada 28 September lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FAZURA DIDIK ANAK BANGUN SAHUR KETIKA USIANYA BARU SETAHUN 7 BULAN

"Insya-Allah Ramadan tahun ini saya akan fokus memperbanyakkan amal ibadah. Selain itu tahun ini juga merupakan tahun kedua saya menyambut Ramadan bersama anak (Fatima).

"Tahun lalu dia masih kecil, jadi ketika bersahur dia tidak bangun. Jadi tahun ini saya mahu Fatima bersama-sama merasai kenikmatan bulan Ramadan termasuk bangun sahur bersama.

"Salah satu cara mendidik anak sejak kecil adalah bermula daripada bangun sahur ketika di bulan puasa. Fatima akan ikut apa sahaja yang dilakukan oleh saya dan suami. Jadi kami kena tunjukkan contoh yang baik.

Klik untuk gambar besar

"Lagi satu, saya ingin mendidik Fatima supaya tidak terlalu mengharapkan pahala semata-mata kerana berharap keredaan Allah SWT itu adalah lebih penting," itulah tutur pelakon Nur Fazura yang mahu mendidik anak kesayangannya, Nur Fatima Aisya menikmati kemuliaan Ramadan.

Mahu ianya dimulakan sejak kecil lagi, Fazura berkata, dia mahu anaknya yang kini berusia setahun tujuh bulan untuk sama-sama melakukan ibadah sepanjang Ramadan termasuk menjalani amalan bersahur bersama-sama.

Tambah Fazura ketika temu bual bersama Melodi kelmarin, dia juga akan mengamalkan beberapa ibadah lain yang akan diterapkan dan ditunjukkan kepada Fatimah untuk memupuk minat tentang puasa. Ujarnya lagi, sebagai ibu bapa dia dan Fattah perlu tunjukkan contoh yang baik kepada anak mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTU DANA IJN - PENGALAMAN AYAH BUAT ANUAR ZAIN BERSEMANGAT

Bayangkan bagaimana nasib keluarga pesakit jantung yang terpaksa datang dari jauh untuk merawat anak mereka, tetapi tiada wang untuk menaiki bas, makan dan menyewa rumah penginapan.

Menyedari hakikat tersebut, Anuar Zain tanpa berlengah bersetuju untuk membantu mengutip dana dalam majlis makan malam di The Majestic Hotel, Kuala Lumpur, pada 5 Disember depan.

Klik gambar untuk size besar

Malah menurut Anuar, pengalaman yang dilalui ketika pembedahan jantung yang dilakukan oleh bapanya Zain Abdullah, 76, di Institut Jantung Negara (IJN) kira-kira 10 tahun lalu menjadi salah satu punca dia setuju untuk membantu.

Kata penyanyi itu, sukar untuk menggambarkan perasaannya ketika berada dalam situasi getir apabila sentiasa berhadapan dengan sebarang kemungkinan antara hidup dan mati. Oleh yang demikian, sebagai insan yang prihatin, dia bersetuju untuk menghulurkan sumbangan bagi meringankan beban mereka.

"Saya rasa dekat dengan IJN kerana bapa saya pernah melakukan pembedahan di sini 10 tahun lalu, ketika itu perasaan susah hati dan memang sukar untuk digambarkan apabila kita sentiasa reda apa juga kemungkinan yang akan terjadi selepas pembedahan itu.

"Alhamdulillah, bapa saya selamat melakukan pembedahan tersebut dan sehingga kini dia masih mendapatkan rawatan susulan di IJN, saya juga selalu datang sini untuk menghantar bapa saya mendapatkan rawatan susulan." ujarnya ketika majlis sidang akhbar di Auditorium, Institut Jantung Negara, semalam.

Untuk makluman, Majlis makan malam tersebut bertujuan mengutip dana bagi mewujudkan sebuah kumpulan sokongan Pusat Jantung Kanak-Kanak Kongenital IJN.

"Saya harap dengan majlis makan malam ini sedikit sebanyak ada pihak yang akan tampil beri sumbangan dan membantu IJN dalam mengutip dana yang mereka perlukan.

"Saya juga berharap agar rakan-rakan artis lain yang mempunyai waktu terluang agar datang ke IJN untuk melawat pesakit-pesakit ini. Sekurang-kurangnya kita dapat memberi sedikit kegembiraan kepada mereka," tambahnya.

Difahamkan, Anuar akan menyanyikan lebih 12 buah lagu sepanjang satu jam persembahan  pada majlis amal itu.

Tiket untuk majlis makan malam ini boleh dibeli melalui TicketCharge di talian 03 92228811 atau melayari www.ticketcharge.com.my

Manakala pembelian meja korporat boleh dibuat terus melalui talian 03 26178430/8317/8465 (Aziee Jais).

GAMBAR-GAMBAR MAJLIS
Foto: Azuar Ren P

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


HUBUNGAN AQASHA & ISTERI BAIK - TAK TERJEJAS DENGAN SPEKULASI & TUDUHAN

Sebelum ini, isteri kepada Aqasha iaitu Baizura telah membuat pendedahan dimana beliau mendakwa seorang pelakon wanita terkenal bermain cinta bersama suaminya.

Baizura memuatnaik perbualan mesra antara pelakon wanita tersebut bersama suaminya itu di laman Instagramnya. Pelakon wanita yang dikaitkan dalam isu ini ialah Rita Rudaini.

Hanya berdiam diri sebelum ini, Aqasha akhirnya tampil membuka mulut dan mengesahkan rumah tangga serta hubungannya dengan isteri berada dalam keadaan baik.

Kata Aqasha lagi, rumah tangganya tidak terkesan dengan kontroversi dan spekulasi yang mengaitkan dirinya dengan Rita.

"Hubungan saya dan isteri okey dan kami tidak terjejas dengan spekulasi dan tuduhan orang ramai itu. Saya seorang lelaki, Islam dan saya tahu apa yang saya lakukan.

"Saya tidak boleh menjawab tentang perkara itu kerana ia adalah hal peribadi dan orang luar tidak tahu apa yang saya lalui.

Bagaimanapun, ketika ditanya sama ada paparan skrin yang dimuatnaik oleh isterinya itu adalah benar, Aqasha enggan mengulas dan memberitahu dia tidak perlu menceritakan hal sedemikian kepada umum.

Klik untuk gambar besar

"Jika dia muatnaik paparan skrin sudah tentu ia betul, tapi orang tidak tahu perkara yang berlaku. Saya juga tidak mahu bercerita tentang perkara peribadi itu kepada umum, biarlah orang ingin bercakap apa-apa pun," jelasnya.

Dalam pada itu, pelakon filem 'Embun' itu berkata yang dia tiada masalah untuk bergandingan dengan Rita pada masa depan.

"Saya seorang yang profesional dan tidak menolak jika digandingkan dengan dia (Rita Rudaini) pada masa akan datang," ujarnya.

Aqasha dan Rita Rudaini digandingkan dalam drama 'Mi Laksa & Laksam' terbitan Zeel Production yang akan ditayangkan di TV3.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"KALI PERTAMA SAYA MERAIKAN SYAWAL SELEPAS SAYA DISAHKAN BEBAS KANSER" - ELYANA LUAH RASA SYUKUR

Bukan sahaja dibebaskan daripada cengkaman penyakit kanser limfoma tahap empat, malah, tiada lagi sekatan perjalanan untuk aktiviti kunjung mengunjungi, membuatkan Syawal tahun ini penuh bermakna buat penyanyi Elyana.

Kehadiran Syawal bukan sahaja dinantikan Elyana atau nama sebenarnya, Erneelya Elyana Emrizal, 35, dan keluarganya, malah, seluruh umat Islam di Malaysia selepas dua tahun berkurung ketika sambutan hari raya. Penyanyi lagu 'Kalis Rindu' itu berkata, dia, suami dan anak-anaknya merasakan Syawal ini memberikan sinar pada mereka sekeluarga.

"Tidak hanya menyambut Ramadan dengan gembira, malah, raya kali ini juga memberi makna yang berbeza. Ini disebabkan kali pertama saya meraikan Syawal selepas saya disahkan bebas kanser.

"Tahun lalu, saya sedang menjalani rawatan ketika Syawal. Persiapan tahun ini juga agak istimewa disebabkan berat badan saya juga semakin bertambah. Baju raya semuanya kena beli dengan saiz lebih besar.

"Sebelum ini, saya pakai saiz 'extra small', sekarang sudah kena pakai baju 'medium'. Alhamdulillah," tuturnya yang dipetik sebagai berkata kepada Berita Harian.

Klik untuk gambar besar

Jelas Elyana, berat badannya sudah mencecah 60 kilogram (kg) berbanding 35 kg sebelum ini. Katanya, dia dan keluarga lebih bersemangat untuk bercuti, memandangkan setiap Syawal, mereka sekeluarga mengambil kesempatan meluangkan masa bersama.

"Selalunya, kami memang akan pergi bercuti pada Syawal. Saya dan suami suka membawa anak-anak berjalan. Lagi pula, ibu bapa mentua sudah tiada, manakala ibu bapa saya pula di Shah Alam.

"Kebiasaannya, saya dan adik-beradik beraya di rumah orang tua pada hari raya pertama. Kemudiannya, mereka pulang ke rumah mentua, jadi hanya kami sahaja yang tinggal. Disebabkan itu, kami akan pergi bercuti selepas hari raya pertama," katanya.

Jujurnya, Elyana berkata, percutian lebih bermakna kerana sebelum ini, dia hanya duduk dalam bilik kerana tidak larat: "Namun, saya tidak akan melepaskan peluang membawa anak-anak berjalan. Anak-anak paling seronok," ujarnya.

Dalam perkembangan lain, ibu kepada Cinta Sumayyah dan Cahaya Ramadhani itu mahu tampil menerusi saluran YouTube selepas Aidilfitri ini. Ini kata Elyana, ia bertujuan memberikan inspirasi kepada mereka yang melalui dugaan hidup sepertinya.

"Saya mahu memberikan keceriaan penonton. Apabila tengok saya, mereka ceria dan melupakan kesakitan dihadapi. Bagi saya, kesakitan adalah dugaan. Semua manusia dalam dunia ada ujian masing-masing. Kita rasa ujian hidup kita paling berat, tetapi ada yang diuji dengan lebih berat lagi.

"Jadi, kena hadapi semua ujian dengan jiwa terbuka agar tidak mendalam kesedihan dialami. Bagi saya, menjaga emosi sangat penting. Bila gembira, emosi akan disalurkan pada organ lain dan kita akan sihat dengan semula jadi," jelasnya.

Sementara itu, mengulas mengenai kerjaya seninya pula, Elyana memberitahu, dia tidak pernah memperlahankan kerjaya nyanyian mahupun lakonan, cuma ada sebahagian yang berpendapat sedemikian.

"Sebenarnya, saya aktif sejak dahulu lagi. Namun, sebelum ini, ada orang risau nak panggil saya disebabkan memikirkan saya sakit. Sememangnya, saya ada tawaran lakonan, undangan nyanyian dan sebagainya. Sekarang orang sudah tahu saya kembali sihat dan mula berani memanggil saya.

"Alhamdulillah, banyak tawaran diterima. Namun, saya mahu menjayakan naskhah menyeronokkan jika membabitkan dunia lakonan. Saya belum bersedia bermain dengan emosi yang sedih.

"Insya-Allah, saya okay jika naskhah komedi. Saya juga sudah mula menerima undangan nyanyian untuk majlis hari raya kerana ramai tahu saya hanya beraya di ibu kota," katanya.

Elyana turut berkongsi, dia dalam proses pembikinan lagu baharu: "Saya mahu single baharu. Sudah lama saya tiada lagu baharu. Kali terakhir, saya merakamkan single kira-kira lima tahun lalu," tuturnya.

Untuk makluman, Elyana mendirikan rumah tangga dengan Khairul Anuar pada 2010 dan memiliki anak perempuan, Cinta Sumayyah, 11, dan Cahaya Ramadhani, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADDA NAFI BERMADU..!

Akhirnya penyanyi dan pelakon Nur Syuhada Baharuddin, 24, selamat bernikah dengan Farizwan Mohd yang berusia lebih 16 tahun daripadanya. Mereka bernikah pada 30 Mac lalu di rumah keluarga lelaki di Pulau Pinang dalam majlis sederhana secara rahsia daripada pengetahuan media.

Akibat berkahwin secara sembunyi itu, timbul pelbagai gosip yang mendakwa kononnya Adda berkahwin dengan suami orang dan memilih lelaki itu kerana harta. Tambahan pula, dalam entry terbaru Adda di laman facebook, dia ada memuatkan sekeping gambar rumah baru 'hadiah' daripada suaminya.

Klik untuk imej besar...

Rumah baru hadiah suami...

“Sejujurnya memang saya rasa sedih sangat dengan gosip yang timbul ini. Kadang-kadang saya terfikir apa salah saya. Saya cuma ingin hidup bahagia bersama suami seperti isteri-isteri di luar sana.

“Saya minta maaf kerana tak beritahu mahupun menjemput peminat dan media ke majlis pernikahan saya. Saya tak jemput kerana memenuhi permintaan keluarga sebelah suami yang tak mahukan publisiti.

“Sebagai bakal isteri, sudah tentu suami saya yang menjadi keutamaan sekarang. Saya juga perlu mengambil kira kehendak keluarga sebelah suami.

“Kalau ada yang cakap saya nikah senyap-senyap sebab berkahwin dengan suami orang, itu tak benar sama sekali. Memanglah Farizwan tu nampak agak berusia, tapi dia bukanlah suami orang atau pun duda.

“Saya pun tak tahu apa yang telah saya lakukan sehingga ada yang tak puas hati dengan perkahwinan kami. Berkahwin adalah perkara yang elok di sisi agama. Sepatutnya sebagai sesama Islam kita patut sama-sama mendoakan kesejahteraan antara satu sama lain.

“Saya kasihankan suami yang tak biasa dengan gosip-gosip seperti ini. Ye laa… dia bukan dari kalangan artis, jadi ini perkara baru yang harus dia hadapi. Saya merayu janganlah sensasikan lagi perkahwinan kami. Sudah ditakdirkan kami bertemu jodoh. Saya memang tak mampu nak tutup mulut orang. Saya selalu berdoa agar Allah tetapkan hati saya supaya banyakkan sabar.

“Saya rasa bertuah mempunyai suami yang memahami dan selalu menyokong saya dalam apa jua keadaan.  Walaupun timbul cerita-cerita yang kurang sedap didengar tentang perkahwinan kami, dia tetap bersabar dan boleh dibawa berbincang. Dia tak mudah melenting dan bersikap cool je… Susah nak cari lelaki seperti dia. Bila fikir-fikir balik, semua ini ada hikmahnya. Ia menguatkan kasih sayang dan cinta antara kami," demikian ujar Adda dipetik sebagai berkata kepada media.

Meskipun diselubungi gosip, namun Adda tetap tenang dan merancang mahu mempunyai empat anak sekiranya diberi rezeki oleh Allah.

“Siapa tak nak anak kan? Kami tak pernah merancang. Tapi kalau boleh kami mahukan empat orang anak sahaja. Dua lelaki dan dua perempuan.

“Namun itu terserahlah kepada soal rezeki. Jika kami dikurniakan anak yang ramai pun lagi bagus. Itu semua rezeki Allah. Buat masa ini kami nak menghabiskan banyak masa bersama sebelum fikirkan nak mengandung. Doakanlah kebahagiaan kami ya," tambahnya yang merancang untuk mengadakan majlis persandingan di Cheras Selatan, Selangor.


ISU 'DIGAM' STESEN TV: "JUJUR MEMANG TAK TAHU" - ALYAH

"Soal digam oleh stesen televisyen, jujurnya memang saya tidak tahu menahu tetapi kebelakangan ini memang kurang mendapat liputan atau jemputan bagi menjayakan program TV.

"Sebelum ini kalau diundang, saya pasti akan memberikan kerjasama sepenuhnya kerana belum pernah lagi saya tolak sekiranya dipanggil untuk muncul dalam mana-mana program," kata penyanyi Datin Alyah yang tidak mengetahui dakwaan kononnya dia digam daripada mengadakan sebarang persembahan di stesen televisyen tempatan.

Bagaimanapun kata Alyah atau Noor Hasliah Abu Hassan, 37, dia sedar kurang menerima undangan bagi menjayakan mana-mana program hiburan sejak kebelakangan ini.

Alyah kononnya tidak mendapat undangan di stesen televisyen tempatan kerana dikatakan terkena tempias akibat kelantangan suaminya Datuk Ramli MS mengkritik beberapa stesen TV sebelum ini.

Klik untuk gambar besar

Dalam pada itu, Alyah berkata, dia tidak mengetahui punca sebenar mengenai situasi menimpanya itu sejak awal tahun ini.

Namun katanya, dia tidak pernah berfikiran negatif terhadap situasi itu namun sekiranya benar dia digam, ia adalah hak sesebuah stesen televisyen.

"Saya mula kurang mendapat undangan sejak awal tahun lagi namun sepanjang tempoh itu saya tidak pernah berfikir negatif dan menganggap ia peluang untuk saya memperbaiki diri.

"Jika benar saya digam oleh mana-mana stesen televisyen, saya tidak dapat berbuat apa-apa kerana itu adalah hak mereka," jelasnya.

Tambah Alyah lagi, walaupun berasa kecewa tetapi dia percaya kepada rezeki dan sekiranya tidak diundang maka dia menganggap itu bukan rezekinya.

"Alhamdulillah meskipun jarang muncul di televisyen tetapi persembahan pentas saya masih berjalan. Sepanjang hidup takkan kita nak orang sanjung kita saja... Ada waktu kita kena dapat pengajaran juga," tuturnya.

Dalam perkembangan lain, Alyah menampilkan kelainan apabila melancarkan muzik video bagi single terbaharunya berjudul 'Jutaan Purnama' di sebuah resort berlatarbelakangkan gunung batu kapur yang unik, di Keriang Hill, Kedah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ALLAH AJAR MAAFKAN ORANG YANG BUAT SALAH PADA KITA, TAPI AMAT SUSAH UNTUK IKUT..." - MICHAEL ANG

Pengarah dan penerbit terkenal, Michael Ang menerusi muat naik di laman Instagram miliknya mengakui dirinya berdepan dilema. Meski statusnya kini sebagai mualaf, Michael maklum sebagai hambaNya, kita perlu sentiasa terbuka untuk memaafkan kesalahan orang lain.

Bagamanapun, pengarah berusia 46 tahun ini yang sudah hampir lima tahun memeluk agama Islam itu mengakui bukan satu perkara yang mudah untuk berbuat demikian.

"Allah ajar kita untuk maafkan org yg buat salah pada kita. Tapi kadang-kadang amat susah untuk mengikut ajaran tu! Lebih- lebih lagi bila hati kata maafkan. Tapi kepala otak cakap jangan maafkan dan berlembut hati. So mana satu nak ikutkan?" tulisnya.

Terdahulu, Michael memaklumkan bahawa dia telah memeluk agama Islam sejak setahun yang lalu, pada sekitar April 2019.

Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAKAN SAMBIL DIBELIT ULAR SAWA - ZIZAN BUAT PEMINAT 'GUGUR JANTUNG'

Pelawak dan pelakon Zizan Razak baru-baru ini telah memuatnaik video dimana dirinya menikmati makanan bersama seekor ular sawa melingkar dibahagian lehernya dan ia mendapat perhatian peminatnya.

Video pendek itu merakamkan Zizan sedang mengunyah makanan dengan berhati-hati sambil memperkenalkan haiwan tersebut kepada peminatnya.

"This is real man. This is crazy. Nak rasa makan clean food dan fresh kene gaya cam gini. #zizanrazak #healthyfood #healthylifestyle #ballpython," tulisnya.

'Hilang selera', 'geli' dan 'takut', itulah antara komen-komen yang diberikan peminat sebaik melihat tindakan berani Zizan itu.

Klik untuk gambar besar

Bagaimanapun, reaksi wajah Zizan yang kelihatan 'cuak' apabila ular itu mula bergerak dan 'mencium' pipinya membuatkan peminat terhibur.

Lebih menarik lagi apabila Zizan mula membuat lawak spontan mengenai ular yang melingkar dibahagian lehernya.

Menerusi ruangan komen juga, rata-rata peminatnya tidak ketinggalan mengusik pelawak popular itu. Sehingga kini, video tersebut mendapat lebih 750,000 komen dan hampir 3000 komen.

www.myartis.com / Sumber, foto & video: Astro Gempak & Instagram Zizan Razak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS KEGUGURAN - AIDIL RANCANG BAWA FASHA BULAN MADU DI SEBUAH PULAU

"Kami memang merancang untuk bercuti lebih lama berbanding sebelum ini. Sejujurnya saya cuma bercuti selama seminggu sahaja untuk bernikah dan majlis resepsi kemudian menyambung penggambaran. Kemudian, kami bercuti di Langkawi selama dua hari sebelum masing-masing kembali bekerja.

"Jadi, belum ada lagi percutian rasmi untuk berbulan madu lagi sejak kami bergelar suami isteri," jelas pelakon Aidil Aziz yang merancang untuk membawa isterinya, pelakon Fasha Sandha berbulan madu di sebuah pulau yang dirahsiakan lokasinya dalam masa terdekat.

Jelas Aidil, bulan madu itu bakal menjadi percutian rasmi selepas mereka mendirikan rumah tangga pada 30 Mac lalu. Sementara itu, tambah Fasha cuti bulan madu itu dipilih mengikut kesesuaian jadual bekerja masing-masing.

Klik untuk gambar besar

"Saya akan menjalani penggambaran telefilem 'Coklat Cip Special' dan masih mempertimbangkan tawaran untuk drama pada bulan Ogos ini. Pilihan untuk berbulan madu ini kami perlu bincang bersama agar tidak bertindih dengan jadual satu sama lain," katanya.

Selepas diijabkabulkan pada Mac lalu, Fasha mengumumkan berbadan dua pada pertengahan Mei lalu. Bagaimanapun, rezeki tidak berpihak pada mereka apabila Fasha disahkan mengalami keguguran pada awal Jun lalu. Mengimbas semula, menerusi perkahwinan pertamanya, Fasha dikurniakan dua anak, Putra Rayfal Ramli, 5 dan Putri Raysha Jemyma, 4.

www.myartis.com / Sumber & foto: Astro Gempak, Instgaram Fasha Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAWAB TUDUHAN GATAL NAK BERLAKI - SHILA AMZAH MAHU YANG ADA MATLAMAT, BUKAN KAYA TAPI HARAP DUIT IBU BAPA

"Alahai macam tak sabar sangat nak cari laki ni.. Relaks lah, jangan tunjuk sangat. Dari dulu sampai sekarang suka over kalau bab relationship.. Tunjuk matang sikit Shila. Malu lah macam gatal sangat," itulah tulis seorang individu dimana dia menuduh penyanyi Shila Amzah gatal, tidak matang serta seolah tidak sabar untuk mencari lelaki.

Shila Amzah memuat naik kecaman yang diterimanya daripada netizen di Insta Story miliknya sehingga menjadi perhatian. Tenang membalas kenyataan netizen itu, Shila menidakkan tuduhan negatif yang dilemparkan terhadapnya.

"Aiyo what is this? Mana Sha pernah cakap benda ni. Kalian ni halusinasi benda lebih-lebih eh padahal Sha tak ada cakap pun. And, salah ke kalau nak happy-happy kalau single sekali pun. Hidup jangan jadi pendengki, binasa diri," respon Shila.

Sementara itu, Shila dalam kenyataan lain mengakui tidak pernah menutup pintu hatinya untuk kembali mendirikan rumah tangga. Bagaimanapun, ibu kepada seorang cahaya mata itu berkata, dia kini lebih berhati-hati dalam memilih pasangan baharu.

Menurut Shila atau nama sebenarnya Nurshahila Amir Hamzah, 32, pengalaman gagal dalam rumah tangga sebelum ini membuatkan dia menginginkan seorang lelaki yang mempunyai matlamat dalam hidup.

Klik untuk gambar besar

"Saya sangat terbuka untuk menerima jodoh baharu dan tidak pernah menutup pintu hati. Kalau ia datang pada waktu, keadaan dan perasaan yang tepat, ia akan terjadi tetapi saya tidak boleh tentukan bila dan siapa orangnya.

"Saya mahu mencari seorang yang lebih bekerja keras dan tidak hanya ada bakat. Kalau anak orang kaya sekali pun, tetapi mengharapkan ihsan ibu bapa, saya tidak mahu. Biarlah dia seorang lelaki yang rajin.

"Saya tidak mahu orang yang tiada matlamat dalam hidupnya. Jika dia tidak boleh bertanggungjawab terhadap diri sendiri, bagaimana dia mahu menjaga orang lain. Saya cakap bukan sahaja dari pengalaman perkahwinan lepas, tetapi dari hubungan sebelum ini juga," katanya.

Mengambil pendekatan lebih terbuka, Shila juga kini tidak lagi berselindung soal peribadi dan sedia untuk berkongsi apa sahaja dengan peminat. Menurut penyanyi lagu 'Khilaf Asmara' ini, selama lebih 22 tahun dalam industri seni, dia sudah cukup penat apabila sering kali cuba menepis kontroversi termasuklah kisah cinta.

"Kalau orang tanya saya akan jawab. Selama 22 tahun ini rasanya saya penat untuk menepis... cukuplah apa yang berlaku selama ini! Tiada lagi istilah biarlah rahsia buat saya.

"Tanyalah apa sahaja soalan, saya sudah bersedia. Tiada soalan yang membuatkan saya takut. Namun saya akan pilih peratusan keterbukaan untuk menjawab sebarang pertanyaan," ujarnya.

Shila juga dilihat sering melayan soalan peminat menerusi ruangan soal jawab di laman sosial miliknya. Bercakap tentang kehidupan peribadi, Shila mengakui dia kini bahagia menikmati apa yang dimiliki sekarang ini.

"Soalan-soalan di media sosial memang banyak. Saya akan pilih secara rawak untuk menjawabnya. Saya gembira dengan kehidupan sekarang dan sedang melalui fasa yang best," tuturnya.

Untuk makluman, Shila sebelum ini pernah mendirikan rumah tangga dengan Haris Idraki Elias pada April 2018 namun hubungan mereka berakhir dengan perceraian pada Februari lalu. Hasil perkahwinan tersebut mereka dikurniakan seorang cahaya mata lelaki iaitu Seth Uwais yang kini berusia satu tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'BUAH HATI BARU': "SAYA BUKAN PEMINAT SEPERTI DIDAKWA SHAHIR" - MONA

Semua sedia maklum mengenai isu dimana bekas juara Akademi Fantasia musim ke-8 (AF8), Shahir Zawawi dikatakan sudah mempunyai 'buah hati baru' yang dikenali sebagai Mona Syamimi.

Enggan isu menjadi tanda tanya, Shahir yang tidak mudah melatah itu tampil menjelaskan situasi sebenar gadis yang dikhabarkan sebagai 'buah hati barunya' itu.

Kata Shahir, wanita yang bekerja sebagai pramugari 'Fireflyz' itu peminatnya dan hubungan mereka tidak lebih dariapda seorang kawan.

"Saya mahu jelaskan, dia adalah antara penyokong kerjaya artis Akademi Fantasia (AF). Saya seorang daripadanya, maka hubungan itu atas dasar peminat dan artis semata-mata.

"Saya tak ambil serius hal ini. Tapi orang yang membaca atau melihat mungkin akan salah tafsir dengan keterangan yang ditulisnya.

Klik untuk gambar besar

"Saya anggap keterangan gambar itu hanya luahan dia (Mona) kepada artis yang diminati. Jika diikutkan, ada peminat lain yang meletakkan kapsyen seumpama itu kepada artis pujaan," jelas Shahir.

Selain itu, Shahir juga tidak mahu perkara tersebut terus berpanjangan malah turut percaya bahawa Erra Fazira bijak mengawal situasi sebegini.

"Hati wanita mana yang mungkin tak terusik. Tapi saya percaya dengan pengalamannya di pentas seni, dia memahami permainan begini," ujarnya lagi.

Bagaimanapun, wanita yang dikaitkan dengan Shahir itu menafikan kenyataan yang dikeluarkan penyanyi dan pelakon tersebut.

Jelas Mona, dia bukanlah peminat Shahir atau penyokongnya dalam AF Megastar seperti didakwa finalis AF Megastar itu malah tidak pernah pun meminati rancangan berkenaan.

Pada masa sama, Mona turut meminta Shahir membuka mulut untuk menjelaskan perkara sebenar mengenai hubungan mereka.

"Saya bukan peminat atau penyokong dia seperti yang didakwa. Saya tak minat pun program realiti tersebut," katanya diminta mengulas hubungannya dengan Shahir selepas gambar mereka keluar menjadi tular di media sosial.

Tambah Mona, dia mengenali Shahir menerusi laman Instagram dan mula rapat sejak sebulan lalu. Malah dia mengakui kerap keluar bersama Shahir secara berdua dan juga bersama teman-teman lain.

"Kami berkenalan kira-kira sebulan lalu menerusi Instagram dan boleh dikatakan kerap juga keluar berdua dan ada kalanya beramai-ramai. Cuma sekarang saya sibuk dan dia pula sibuk dengan final AF Megastar," tuturnya.

Dalam pada itu, Mona berkata, dia enggan mengulas mengenai hubungan tersebut sebaliknya meminta Shahir sendiri bercerita mengenainya namun hubungan mereka masih dalam fasa berkawan buat masa ini.

"Entahlah kami mungkin dalam fasa berkawan lagi. Apa-apa pun tanya dia semula tentang hubungan ini. Jangan sampai ada bukti lain pula keluar cukuplah," ujarnya.

Sementara itu, Mona mengakui dia juga mengetahui mengenai hubungan Shahir dengan pelakon dan penyanyi Erra Fazira.

"Ya, saya tahu tentang perkara itu tapi tidak seperti dilapor media," katanya.

www.myartis.com / Sumber: Rotikaya & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEMPENA BIRTHDAY - AZNIL TERIMA HADIAH KASUT BERJENAMA DARIPADA NABIL

"Terima kasih @nabilzira @zira.ayub bagi hadiah hari jadi yg mahal ni pada Paknil. Semoga Allah limpahkan lagi kurniaan rezeki yg berlipat ganda atas kebaikan Kamu berdua. Amin," tulis pengacara Datuk Aznil Haji Nawawi atau lebih mesra dengan panggilan Pak Nil yang telah menerima hadiah istimewa daripada Nabil Ahmad, bersempena dengan ulang tahun kelahiran yang ke-58.

Hos rancangan Gegar Vaganza itu telah menghadiahkan sepasang kasut berjenama antarabangsa buat pengacara senior itu. Momen manis itu dikongsi oleh Pak Nil menerusi akaun Instagram miliknya.

Dalam pada itu, rata-rata peminat memuji sikap murah hati Nabil di ruangan komen entri berkenaan. Sekadar informasi, Pak Nil telah dilahirkan pada tanggal 6 November 1962.

Klik untuk gambar besar

www.myartis.com / Sumber & foto: Media Hiburan & Instagram Datuk Aznil Haji Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH ISTERI HAMIL 6 BULAN - JAMAL ABDILLAH PUNYAI SEBAB RAHSIAKAN

"Alhamdulillah, doktor memberitahu keadaan bayi dalam kandungan sihat. Saya sangat bersyukur kerana doktor juga memberitahu kami bakal menimang cahaya mata perempuan nanti," demikianlah kata penyanyi Datuk Jamal Abdillah yang mengesahkan isterinya, Datin Zai Izzati Khiruddin, 25, kini mengandung enam bulan selepas mengalami keguguran tiga kali sebelum ini.

Menurut Jamal, 60, dia juga sudah membawa isterinya menjalani pemeriksaan untuk mengesan jantina bayi dalam kandungannya itu. Ditanya kenapa baru sekarang berkongsi berita baik itu, Jamal berkata, dia menunggu masa yang sesuai untuk memberitahu peminat.

"Saya bukannya mahu berahsia dengan kandungan isteri tetapi lebih berhati-hati kerana dia pernah mengalami keguguran tiga kali sebelum ini. Justeru, saya sangat berharap semoga semua peminat turut mendoakan isteri selamat melahirkan bayi kami nanti," jelasnya.

Klik untuk gambar besar

Mengenai nama anak yang bakal lahir pula, kata Jamal, dia juga mengalu-alukan peminat untuk memberi nama pada bayi mereka nanti: "Kami masih mencari nama sesuai dan mempunyai maksud yang baik untuk bayi perempuan bakal lahir nanti. Jika peminat ada cadangan nama yang baik boleh berhubung dengan saya dan isteri".

Jamal berkahwin dengan Zai Izzati yang juga perkahwinan kali keempatnya pada 1 April 2017 di Ipoh, Perak. Sebelum ini Jamal pernah berkahwin sebanyak tiga kali bersama Basariah Abdul Latiff, Noraina Mohd Yusof dan Fatimatuzahrah Samad tetapi berakhir dengan perceraian. Menerusi perkahwinan terdahulu, Jamal mempunyai dua anak lelaki iaitu Osama Yamani, 18, dan Ahmad Zaki Yamani, 12.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR 'RAPAT-RAPAT' LISA & YUSRY

Ramai yang sudah tahu bahawa Lisa Surihani dan Yusry KRU kononnya akan berkahwin pada bulan Februari tahun depan. Malah hubungan mereka yang awalnya seperti mahu disorokkan oleh KRU, kini menjadi makin jelas bagai 'sudah terang lagi bersuluh'.

Untuk tidak membuang masa, ayuh kita lihat sekeping gambar mesra Lisa dan Yusry yang kemungkinan bakal menutup tirai 2011. Gambar 'rapat-rapat' ini meskipun tidak sehangat mana, namun ia jelas menggambarkan bahawa hubungan mereka 'serius' dan bukan sekadar 'teman tapi mesra'!

Klik untuk imej besar...


RAYU SUAMI SEGERA SELESAI KEMELUT - LUFYA MAHU KEMBALI BEKERJA

Pelakon dan penyanyi Lufya Omar atau nama sebenarnya, Lutfyah Sheikh Omar, 34, berkata dia juga sudah meninggalkan bidang lakonan selepas berkahwin kerana memberi perhatian pada rumah tangga. Dek kerana itu, Lufya merayu kepada suaminya dapat hadir ke mahkamah dengan segera untuk menyelesaikan kemelut rumah tangga mereka itu dan tidak melengahkan urusan ini kerana perlu kembali bekerja untuk menyara hidup bersama anak.

"Saya merayu semoga suami dapat hadir ke mahkamah dengan segera untuk menyelesaikan kemelut rumah tangga kami ini. Saya sangat berharap suami tidak melengahkan urusan ini kerana perlu kembali bekerja untuk menyara hidup bersama anak. Suami juga tidak membenarkan saya berlakon selepas berkahwin.

"Kini, duit simpanan yang ada juga tidak banyak untuk saya menyara hidup bersama anak sekarang hingga terpaksa meminta bantuan keluarga. Justeru, saya perlu menyelesaikan kes rumah tangga ini dengan segera kerana mahu kembali bekerja," katanya ketika diminta mengulas perkembangan membabitkan kemelut rumah tangganya dan suami, Dr Che Muhamad Hafiz ketika ini.

Klik untuk gambar besar

Mengenai hubungan dengan keluarga mentua pula, katanya, mereka melayannya dengan baik sepanjang perkahwinan itu: Saya mohon maaf pada keluarga mentua kerana terpaksa membuka aib suami untuk menyelesaikan kemelut rumah tangga kami. Terus terang, saya terpaksa membawa perkara ini ke mahkamah kerana tidak sanggup berdepan dengan tekanan yang teruk dan penderaan mental dalam perkahwinan ini".

Terdahulu, Lufya sebagai plaintif hadir ke Mahkamah Rendah Syariah Subang Bestari untuk sebutan permohonan cerai yang difailkan terhadap suaminya bulan lalu. Bagaimanapun, Dr Che Muhammad Hafiz yang juga defendan tidak hadir dalam prosiding di hadapan Hakim Syarie Shukran Yusof.

Dalam prosiding itu, peguam syarie Fadhlina Siddiq yang mewakili Lufyra memaklumkan saman kepada defendan sudah diserahkan di tempat kerjanya di Jempol, Negeri Sembilan pada 7 Oktober lalu. Shukran kemudian menetapkan 18 November depan bagi kedua-dua pihak hadir dan memaklumkan prosiding boleh diteruskan Jawatankuasa Pendamai (JKP) dan Hakam.

Pasangan itu mendirikan rumah tangga pada 26 November 2016 dan dikurniakan seorang anak, Laana Haura, dua tahun. Kisah pergolakan rumah tangga mereka dihidu media pada Oktober tahun lalu hingga diperkatakan ramai.

www.myartis.com / Sumber & foto: Harian Metro, Instagram Lufya Omar & Dr Che Muhamad Hafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA ANUGERAH IKON PESAKIT INSPIRASI - ALI XPDC AKUI TERKEJUT, LUAH RASA SYUKUR

Penyanyi Ali XPDC baru-baru ini telah diangkat sebagai penerima Anugerah Ikon Pesakit Inspirasi Tahun 2022. Kata Ali, anugerah terbabit diberikan sebagai galakan dan menjadi pembakar semangat untuk dia agar terus sembuh sepenuhnya selepas ini dari serangan angin ahmar dialami.

Ali atau nama sebenarnya Mohd Ali Ismail yang terkejut menerima anugerah berkenaan itu bagaimanpun menjelaskan, percakapannya masih belum lancar dan gagap.

"Pihak hospital buat program pelawat terbaik dan turut jemput artis yang pernah sakit tahun lalu untuk hadir. Alhamdulillah... saya sendiri agak terkejut apabila diberikan Anugerah Ikon Pesakit Inspirasi Tahun 2022.

"Memang saya dah sembuh tapi tak sepenuhnya lagi dan masih dalam rawatan. Namun pihak hospital hargai kesungguhan saya untuk kembali sihat seperti dulu. Apabila dapat benda ini, sekurang-kurangnya ia buka mata orang untuk saya aktif buat show dan bukan berdiam diri.

"Disember lalu XPDC buat show di Pesta Pulau Pinang, manakala keesokannya diundang buat show di Kulim, Kedah. Alhamdulillah masih ada rezeki. Dari segi nyanyian memang dah okey... lancar dan syukur peminat boleh terima," tuturnya yang dipetik sebagai kepada Harian Metro.

Terdahulu, pada Mac tahun lalu, Ali dikejarkan ke Hospital Ampang (HA) selepas mengalami serangan angin ahmar selepas selesai berlatih di studio Eddise (pemain bass) di Pandan Indah.

Dia kemudian disahkan terkena serangan angin ahmar dan menjalani rawatan selama enam bulan. Ali juga berterusan menjalani rawatan fisioterapi di Hospital Rehabilitasi Cheras sehingga sekarang.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEK LIPAS GERGASI BUAT HARI LAHIR ISTERI SHAHEIZY SAM

"Kek Anniversary decent je, tapi birthday cake dia..." demikian kongsi pelakon Shaheizy Sam di IG sempena ulang tahun perkahwinannya.

Namun apa yang kelakar, Sam juga telah berkongsi foto kek hari lahir berbentuk lipas gergasi buat isterinya, Syatils Melvin.

"Detail sungguh dengan bulu2 kat kaki tu. Tergamak ke nak makan? Nasib baik sedap," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LINDA MAHU KEMBALI BERLAKON & MENYANYI, TAMPUNG BALIK KERUGIAN DEK IG DIGODAM

Pelakon Linda Rafar akan kembali menerima tawaran berlakon dan bernyanyi untuk menampung kerugian yang dialami, susulan kes laman sosial digodam. Linda, 41, berkata tujuan dia aktif semua dalam dunia seni bukan untuk meraih populariti sebaliknya sebagai satu punca rezekinya.

"Saya rasa tahun ini saya akan terima tawaran berlakon dan menyanyi untuk tampung balik kerugian yang saya alami. Saya tak perlukan populariti. Kalau sebut Linda Rafar, semua orang dah tahu jadi saya tak perlukan populariti. Tapi, saya terpaksa fikir cara untuk dapatkan balik wang sebanyak itu," jelasnya.

Selepas kejadian yang memberi kesan terhadap pendapatannya, Linda percaya ini merupakan cabaran dan dugaan yang diturunkan Allah kepada hambaNya. Penyanyi itu yakin setiap kejadian yang berlaku akan mendapat digantikan dengan sesuatu yang lebih baik.

Klik untuk gambar besar

"Inilah dia satu cabaran dan dugaan. Bak kata Ustaz Ebit Lew, setiap dugaan Allah akan gantikan dengan kegembiraan. Jadi, saya memang pegang kata-kata itu sama seperti ketika arwah anak saya meninggal dunia.

"Saya lihat impak yang datang lepas anak saya pergi. Tapi ia tak datang dalam masa terdekat. Kadang-kadang kita perlu berzikir dan berdoa. Kadang-kadang tak sempat nak merasa kegembiraan itu, ada lagi dugaan yang datang. Jadi, kita perlu terus sabar, sabar dan sabar," katanya.

Sebelum ini, laman sosial Instagram dan Facebook Linda digodam di mana pelakon itu kehilangan kira-kira 900,000 pengikut Instagram. Kejadian itu mengakibatkan dia mengalami kerugian kira-kira RM500,000 yang melibatkan perjanjian dan peranannya sebagai duta produk.

www.myartis.com / Sumber & foto: mStar & Instagram Linda Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ANAK PEREMPUAN SAFURA YAACOB KEMBALI KE RAHMATULLAH

Takziah kami ucapkan kepada penyanyi dan pelakon, Safura Yaacob, 48, atas pemergian anaknya, Noor Shafiela, yang meninggal dunia semalam. Berita duka tersebut dikongsikan Safura menerusi laman Instagram miliknya.

"Alhamdulillah, ciuman terakhir mama buat Not. Wangi seharum kasturi. Semoga Allah tempatkan kamu anakku Noor Shafiela di dalam syurga Allah, amin," tulisnya.

Dalam hantaran yang sama, Safura turut memuat naik gambar anaknya itu dan gambar keranda yang memuatkan jenazah anaknya itu di dalam van jenazah.

Hantaran itu kemudian membuatkan ramai turut sama bersedih dengan pemergian anaknya itu. Bagaimanapun, Safura tidak berkongsi lanjut mengenai punca kematian anaknya itu.

Klik untuk gambar besar

Ruangan komen penyanyi yang dikenali dengan lagu 'Sedalam Mana Cintamu' itu turut dipenuhi dengan ucapan takziah daripada pengikutnya dan rakan selebriti.

Selain itu, Safura turut memiliki dua anak iaitu Nurul Natasha Abdul Rani dan Muhammad Daniel Khaqim Mohd Khairi hasil perkahwinan terdahulu. Pada 1998 Safura berkahwin dengan anggota kumpulan Kool, Hairie Yaacob.

Safura kemudian bertemu jodoh dengan pelakon Sahronizam Noor pada 2005 dan dikurniakan empat anak iaitu Yusoff Firdaus, 12; Zara Nur Aisyah, 11; Ariana Sofia, 7; dan Nur Aisyah Mariam. Bagaimanapun, Nur Aisyah meninggal dunia ketika berusia tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ISU SEKSI, SAYA SANGAT BERANI! APA SAYA BUAT MEMANG BERDOSA" - SAKINAH

"Mengenai isu seksi, saya sangat berani! Sangat berani untuk bersuara memberi amaran kepada netizen supaya berhenti bercakap tentang cara berpakaian. Apa yang saya buat ini memang berdosa. Tapi siapa sangka, ramai 'mangsa' dari isu cara berpakaian ini menghantar mesej secara peribadi (DM) kepada saya & bersetuju dengan apa yang saya suarakan.

"Saya menyuarakan hal ini kerana mengambil berat tentang orang sekeliling, sebab ada masanya bila mereka terlalu banyak penghinaan tentang cara pemakaian, ada diantara mereka yang mula depresi atau murung," demikianlah kata pelakon Sharifah Sakinah yang tampil memberi penjelasan berhubung kenyataannya memberi amaran agar berhenti ajar wanita bagaimana cara untuk berpakaian.

Dalam pada itu, Sakinah mengakui tindakannya itu berdosa namun dia menerima banyak maklum balas dari netizen yang bersetuju dengan kenyataannya itu. Penampilan Sakinah sering dikritik netizen gara-gara terlalu seksi dan terdedah, namun Sakinah dilihat kalis kecaman serta seakan tidak peduli dengan kata-kata negatif yang dilemparkan terhadap dirinya.

Terdahulu, kapsyen dimuatnaik oleh Sakinah mengundang kecaman netizen dan ada yang memberikan komen sindiran meminta dia berkata seperti itu dengan Tuhan. Malah ada yang mempersoalkan adalah dia benar-benar seorang Muslim.

Klik untuk gambar besar

www.myartis.com / Sumber & foto: Hangat & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL MINTA MAAF - VIDA AKUI TIADA NIAT LUKAKAN HATI

"Dengan apa penerangan saya, diharap jika terkasar bahasa, terkeliru atau terasa dengan apa yang saya cakap, saya minta maaf banyak-banyak. Saya tidak bermaksud sekali pun untuk menyakitkan hati you all. Saya minta maaf ya. Tolong sampaikan kepada mereka yang terasa. Saya tak bermaksud untuk bak bagi you all terasa, sakit hati, berbalah sesama you all.

"Saya nak ucapkan salam permulaan hidup, normal baru," kata pengasas kosmetik, Datuk Seri Dr Hasmiza Othman atau lebih dikenali sebagai Datuk Seri Vida yang tampil membuat permohonan maaf secara terbuka menerusi akaun media sosial miliknya selepas pandangannya terhadap kempen bendera putih telah disalah erti hingga menimbulkan kontroversi.

Di dalam video secara langsung itu, Vida menegaskan dia tidak berniat langsung untuk melukakan hati mana-mana pihak. Vida antara lain turut melakukan inisiatif dengan memulakan kempen peraduan #usahajanganmalas dan meminta pengikutnya di media sosial menghantar video kreatif menggunakan hashtag berkenaan.

Pemenang bakal menerima hadiah berupa wang tunai yang akan diumumkan pada 17 Julai depan. Menerusi video sama, Vida turut berhasrat melakukan infaq berbentuk senaskhah al-quran kepada mana-mana individu yang membeli set wangian keluarannya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ZUL ARIFFIN BERSAMA USTAZ EBIT LEW AGIH MAKANAN BUAT GELANDANGAN

Pendakwah bebas, Ustaz Ebit Lew menerusi laman Instagram miliknya telah menzahirkan rasa gembira apabila usahanya itu turut mendapat bantuan daripada kalangan artis termasuklah pelakon Zul Ariffin.

"Hari ni mereka gembira lihat @zul_ariffin dan ramai lagi sahabat, artis-artis, influencer, gamers yang berdakwah dan berkongsi rezeki. Semoga menjadi asbab kebaikan dan hidayah. Kerja ini banyak nak dibuat kerana itu perlu lebih ramai yang bersama-sama," kongsinya lagi.

Dalam masa masa, Ustaz Ebit Lew turut mendedahkan dirinya tersentuh ketika kembali menyantuni dan mengadakan program pemberian sumbangan buat para asnaf serta gelandangan di sekitar Kuala Lumpur, hujung minggu lalu.

Menurut Ebit, ada juga di kalangan mereka yang menangis dan meluahkan rasa sedih kerana terlalu rindu untuk bertemu dengannya. Katanya lagi, dia sememangnya sudah pun menganggap para gelandangan ini sebagai saudara paling rapatnya ketika ini.

Klik untuk gambar besar

"Misi ke KL sahabat-sahabat yang disayangi. Sayu jer jumpa pakcik makcik ni semua. Ramai menangis rindu dah lama saya tak tengok mereka. Makcik-makcik kata kami hari-hari doakan ustaz. Kami sayang ustaz sangat.

"Sedih rasa. Orang miskin dan jalanan nilah saudara rapat saya. Anak bawah jambatan. Pakcik makcik dijalanan. Kakak ibu tunggal yang besarkan anak seorang diri. Gembira dan sayang pada mereka sangat," tulisnya.

Malah, menerusi video berdurasi hampir satu minit itu turut memaparkan penglibatan Zul Ariffin yang dilihat tidak kekok untuk menyantuni para asnaf di program tersebut.

Tambahnya lagi, dia juga turut berharap agar penglibatan para selebriti serta bintang media sosial dapat membuat lata semua pihk untuk sama-sama menyertai kerja-kerja amal ini.

Melihat di ruangan komen, rata-rata netizen turut menzahirkan rasa gembira selain turut mendoakan agar segala usaha amal dan dakwah itu akan sentiasa dipermudahkan.

"Alhamdulillah, hikmah PKP. Ramai artis berubah. Amin ya rabbal alamin. Teruskan beristiqomah. - "Ya Allah, terasa manis ukhwah yang dibina.

"Alhamdulillah, semoga Allah murahkan rezeki ustaz dan semua yang terlibat. Amin. - "MasyaAllah, may Allah always bless you ustaz and your team,” antara reaksi-reaksi positif netizen di laman Instagram.

Selain Zul Ariffin, antara selebriti yang turut dilihat sama-sama menjayakan program tersebut termasuklah Ali Puteh, Harris Annuar, Safwan Nazri dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI ENGKU ALEESYA, SEMINGGU SELEPAS ERRA & EMRAN BERCERAI

Kita semua tahu yang hak penjagaan Engku Aleesya telah jatuh ke tangan Engku Emran selepas penceraian dengan Erra Fazira tanpa tuntutan nafkah dan edah. Meskipun hak bermalam dan lawatan bersama diberi pada Erra, namun pasti masih ada 'sembilu' yang menghiris hati dan perasaan.

Artikel terdahulu:

ERRA MASIH BERAHSIA & AWIE HARAP ERRA TABAH

"Morning folks school run. Watching her current flava My Little Pony. Hv a gd day All. Lets rock n roll," ujar Emran.

Khas untuk anda, jom kita tengok aksi anak mereka Aleesya yang kini di bawah jagaan Emran. Agaknya, Aleesya masih belum begitu faham mengapa ibu bapanya tidak lagi hidup bersama dan tidak tinggal sebumbung seperti dahulu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


IBU BAPA POSITIF COVID-19 - SABHI SADDI LUAH RISAU

"Sebelum ibu bapa, adik, anak saudara dan dua sepupu saya yang menetap bersama disahkan positif COVID-19 dan menjalani kurantin di rumah. Hampir menghabiskan tempoh kuarantin, tiba-tiba kelmarin, ibu saya disahkan positif COVID-19 selepas menunjukkan gejala dan menjalani ujian saringan.

"Semalam, bapa saya pula disahkan positif. Bapa baru pulang dari Sandakan. Kalau saya tahu lebih awal, saya tidak benarkan bapa pulang ke rumah dan meminta dia menginap di hotel sahaja," itulah kata penyanyi dan pelakon Sabhi Saddi, 36, yang berkongsi kerisauan apabila ibu bapanya di Kota Kinabalu, Sabah, disahkan positif COVID-19.

Sabhi memberitahu, ibu bapanya menunjukkan gejala seperti batuk, sesak nafas, hilang deria rasa dan selera makan berkurangan. Bagi memastikan keadaan kesihatan ibu bapa memuaskan, penyanyi yang popular dengan lagu 'Cinta Sesungguhnya' ini kerap memantau menerusi perhubungan dalam aplikasi WhatsApp keluarga.

Klik untuk gambar besar

"Buat masa ini, saya lebih selesa jika mereka menjalani kuarantin di rumah selagi keadaan tidak serius. Jika berada di pusat rawatan dan kuarantin, saya bimbang keadaan sekeliling akan membuatkan mereka lebih tertekan. Saya pantau perkembangan kesihatan ibu bapa dalam kumpulan WhatsApp keluarga dan beri kata-kata semangat.

"Biasalah orang tua, kita tidak boleh buat mereka sedih. Saya meminta adik membeli alat oximeter yang boleh memantau paras oksigen ibu bapa dari masa ke semasa," kata pelakon drama 'Awak Suka Saya Tak' ini.

Sabhi turut berkongsi berita itu pada akaun Instagram (IG), malam tadi. Dalam coretannya, Sabhi memohon peminat dan pengikut mendoakan agar ibu bapanya segera sembuh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA JAKET MERAH ALIFF AZIZ KETIKA 'BATTLE' SAMA DENGAN MICHAEL ANG

Persalinan jaket merah yang dipakai oleh juara Gegar Vaganza musim kelapan (GV8), Aliff Aziz ketika pusingan 'battle' bersama Aweera mempersembahkan lagu 'Bangun' nyanyian asal oleh Aman RA di pentas akhir, malam tadi, telah mencuri perhatian ramai.

Ini kerana jaket merah yang dipakai Aliff itu dikatakan seakan sama seperti pengarah dan penerbit, Michael Ang dalam muzik video (MV) lagu single pertamanya 'Cinta Atau Propa'.

Berhubung persamaan tersebut, Michael tampil memberikan respon dengan menjelaskan pakaian tersebut diberikan kepadanya oleh seorang penata gaya untuk menjayakan muzik video berkenaan.

Klik untuk gambar besar

"Salam semua. Tak baik Cakap pakai baju I. Baju tu pun stylist i @abushaefhamza pinjam from @neonate.company for my MTV. Tak salah and bukan satu persoalan pinjam atau meminjam. Kau orang ingat kita artis kaya sangat semua kita beli. Baju pinjam aje.

"Luv u all n be safe. Anyway Aliff pakai lagi elok dari I pakai! Hehe… jujur ya bukan nak jadi sarcastic ya!" tulis Michael menerusi di akaun Instagram miliknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM TAYANG EMAS DEPAN KAABAH - IFA RAZIAH SELAR NETIZEN

"Apa salahnya? Engkau dekat rumah tengok emak engkau, Pakai gelang emas tidak, solat? Sama kan? Engkau tengok nenek engkau solat, ada pakai gelang emas? Sama sahaja. Aku pergi ke sana pakai gelang emas, ini, siapa yang bagi? Allah yang bagi. Apa masalahnya aku solat, buat ibadah aku pakai ini? Aku nak tunjuk 'Allah engkau bagi dekat aku Allah'.

"Aku tengok perempuan Arab semua pakai emas, tak ada masalah pun. Komen masyarakat Malaysia ini, otak dia, tak betullah. Kurang waraslah. Dalam Islam pun, apa masalah pakai emas. Lelaki tak boleh pakai emas, sutera. Perempuan boleh pakai emas," itulah kata penyanyi dan usahawan Ifa Raziah menerusi satu video di laman Instagram dimana dia menyelar tindakan netizen yang mengecamnya.

Ujar Ifa, tiada masalah untuknya memakai emas ketika mengerjakan ibadah umrah. Dalam pada itu, Ifa turut menegaskan dia ada merujuk pakar agama tentang perkara tersebut dimana ibadah tidak terbatal kerana memakai emas.

Klik untuk gambar besar

"Beliau katakan tiada satu pun hadis yang mengatakan haram bagi wanita yang memakai emas untuk bersolat mahupun melakukan apa-apa ibadah yang berkaitan dengan umrah atau haji.

"Malahan ibadah yang dilakukan tidak terbatal hanya kerana memakai emas. Yang paling penting ia bersih, suci dan bukan datang dari sumber yang diragui," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAZAR PERLI PUTERI SARAH? : "SEDIAKAN MAKANAN SUAMI LAGI BESAR PAHALA DARI PERGI UMRAH" - INI RESPON TUAN BADAN

Ketika ini pelakon Puteri Sarah Liyana sedang berada di Tanah Suci Mekah bagi menunaikan ibadah umrah. Isteri pertama pengarah dan pelakon Syamsul Yusof itu turut membawa dua anaknya, Syaikhul Islam dan Sumayyah.

Namun, apa yang menjadi perhatian, ada seorang netizen mendakwa bapa kepada isteri kedua Syamsul, Ira Kazar iaitu Kazar Saisi seolah memerli Puteri Sarah di media sosial.

Dakwa Netizen itu, Kazar mengatakan sediakan makanan untuk suami lagi besar pahala daripada isteri yang pergi umrah.

Klik untuk gambar besar

Puteri Sarah bagaimanapun tidak melatah dengan dakwan perlian itu, sebaliknya tampil memberi komen sindiran dengan membiarkan keluarga tersebut meroyan serta mengatakan dengan cara itu mungkin mereka akan tenang.

Sebelum ini, keberangkatan Puteri Sarah hanya diiringi ahli keluarganya dan kelibat suaminya tidak kelihatan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATANG SINGAPURA - SYAZWAN ZULKIFLY DIUGUT PECAH MUKA

Pelakon dan pengacara kelahiran Singapura, Shenty Feliziana sebelum ini mendedahkan dirinya telah dikasari oleh seorang pelakon lelaki ketika berbincang tentang masa depan perhubungan mereka.

Klik gambar untuk size besar

Wajah Shenty dilihat bengkak selepas dipukul dalam gambar yang dihantar kepada sebuah akhbar.

Walaupun tidak menamakan pelakon itu, ramai mempercayai pelakon lelaki yang telah memukul Shenty ialah kekasihnya Syazwan Zulkifly.

Shenty memberitahu perhubungan mereka masih di peringkat perkenalan dan dia kini tidak mahu dikaitkan dengan Syazwan lagi.

Syazwan masih mengambil pendekatan berdiam diri mengenai perkara itu. Bagaimanapun, seorang pengguna Instagram menulis komen di akaun Instagram Syazwan, mengugut akan memecahkan muka Syazwan sekiranya datang ke negara kelahiran Shenty iaitu Singapura.

Syazwan pernah dikaitkan dengan sikap panas baran oleh media tempatan. Sikap Syazwan ini dikatakan menjadi punca dia terputus hubungan dengan kekasih sebelum Shenty iaitu Faye Kusyairi yang berlakon bersamanya dalam drama Istikharah Cinta.

Syazwan bagaimanapun bengang dengan tuduhan itu dan bertindak mempertahankan dirinya melalui satu status di Instagram

"Biar saya jawab ye… Berkarya betul opening artikel ni…sampai hilang mood raya n rasa tak hadam rendang bila tahu 'CERITA SEBENAR' saya berpisah???? Wowwwwwww... tak tahu la nk rasa apa dengan statement ni... hello, cerita sebenar awak tu dari mana?? Takde pun interview saya? Jangan nak sebenar sgt tau..

"And gigih yeh awak n teman rapat awak dalam industri (pegghhh industri) cik timah tu selidik pasal perpisahan saya??? Terasa diri ini seperti Brad Pitt pulak bila ada gigih selidik kes breakup saya ni... yer la industri kan, kene feeling paparazi sikit.. ye tak..? Tapi yang sedihnya.. punya la berapi dengar cerita siap selidik bagai, end up PANAS BARAN adalah jawapan pasti n cerita sebenar saya berpisah??

"Ini kali ke berapa dah saya bg tahu, tapi demi Diva tercinta, saya ulang la ye.. saya bukan seorang yang panas baran yeh.. saya marah pun susah.. tapi jgn di provoke.. setiap manusia ada limit kesabaran nya.. tapi yang PASTI, berpisah seperti yang dikata bukanlah berpunca dari panas baran seperti yang awak tulis ni ye (rasanya nak btlkan statement awak tak?)

"Saya psiko and takde perempuan nak dekat? Saya boleh psiko kan diri saya untuk awak kalau awak nak.. kalau la nak la... keras tau perkataan awak ni.. ke awak yang psiko hari2 raya, bulan2 baik mcm ni and tv semua promosi kan kempen #kosongkosong #sykurselalu and awak tulis gossip cerita org berantakan berpisah dah sebarkan fitnah utk orang baca??? Siap terganggu mood raya n tak hadam makan lagi... SIAPA YANG PSiKo ni??

"Sepanjang saya dalam bidang pekerjaaan ni, belom ada kes lagi tau director kene baling kerusi, artis kene pijak, asst director kene maki, saya tumbuk producer and wartawan kene penyepak saya tau.. and saya pun tak pernah dengar lagi ada laporan polis dibuat sebab saya bertindak kasar dan panas baran dengan org yg saya keluar... ini keras yeh ayat awak ni... awak kene settlekan tau ayat awak ni.. kalau awak cukup manusia dan sedar kita dalam bulan dimana org islam semua bermaaf-maafan

"Tolong ye.. tapi kalau tak nak, takpe.. biar saya yang jadi manusia.. saya maafkan awak ye..lain kali jangan buat lagi tau.

"Kepada yang membaca and terasa saya over stand macam ni saya minta maaf.. selama ni saya diam.. tiba masanya saya bercakap.

"Apabila berlaku perkara sebegini maka sedikit sebanyak memberi persepsi kepada orang ramai bahawa apa yang diperkatakan tentang Syazwan di ruangan pojok Diva Kosmo! itu ada asasnya.

"Sekiranya mempunyai masalah, Syazwan dicadangkan mendapat bantuan dari pihak yang pakar untuk membantu. Adalah sayang sekali buat pelakon yang kacak dan ada bakat besar seperti Syazwan untuk terpalit dalam kontroversi sebegini di saat namanya sedang meningkat naik," jelas Syazwan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KAMI YANG AKAN URUS AKAUNNYA" - KAKAK ZAMANI

Kerana kurang percaya akan syarikat pengurusan Johan Aziz Production yang telah menguruskan Zamani selama 22 tahun, akhirnya keluarga Zamani mengambil keputusan untuk menguruskan kewangan artis itu sendiri.

Klik gambar untuk size besar

Menurut kakak penyanyi itu, Zuraidah Ibrahim, syarat tersebut diberikan selepas Zamani, 43, berkeras mahu syarikat berkenaan terus menguruskan kerjayanya.

"Kalau diikutkan saya tidak setuju kerjaya dia diuruskan oleh pengurusan lamanya kerana sebelum ini banyak masalah timbul, namun saya hormati keputusan Zamani untuk menggunakan khidmat mereka lagi.

"Oleh itu kami ada sediakan perjanjian bertulis dan meletakkan beberapa syarat kepada pengurusannya terutama berkaitan akaun Zamani yang perlu diuruskan sepenuhnya oleh keluarga," kata Zuraidah dketika ditemui media pada sidang media yang diadakan di Rumah Pengasih.

Dia diminta mengulas tentang perancangan kerjaya Zamani selepas keluar dari pusat pemulihan Rumah Pengasih.

Tambah Zuraidah, dia memberi kepercayaan tersebut selepas Zamani berusaha meyakinkan keluarga untuk berada bawah pengurusan lamanya.

"Saya ingin pengurusan baru untuk kehidupan baru dia, tapi selepas dia meyakinkan saya untuk bersama dengan pengurusan lama, saya tidak boleh menghalang kehendak dia.

"Tapi kami mahu satu perjanjian yang jelas dan meminta pihak pengurusan menyerahkan hal berkaitan kewangan kepada keluarga terdekat sahaja. Hal-hal lain iaitu tentang persembahan nyanyian mereka yang akan uruskan," ujarnya.

Dalam pada itu, abang penyanyi itu Zulfazli berkata, keluarga mereka sentiasa menyokong apa juga tindakan yang dilakukan oleh Zamani.

Katanya, mereka akan sentiasa memantau perkembangan mengenai pemulihan Zamani selepas dia mengambil keputusan untuk keluar dari Rumah Pengasih.

Kami sekeluarga tidak pernah menghalang untuk dia keluar dari Rumah Pengasih dan gunakan khidmat pengurusan lama. Kami sentiasa sokong dan mahu melihat perkembangan pemulihan dia depan mata kami sendiri.

"Kami mahu terlibat dengan kerjaya dia kerana kami lebih rapat dengan dia. Kalau dulu orang tanya saya apa perkembangan Zamani, saya sendiri tidak tahu nak jawab sebab saya sendiri tidak tahu," tuturnya.

Sementara itu, pengurusnya Johan berjanji untuk menjaga kepercayaan dan tanggungjawab yang diberikan kepada pihak mereka bagi memastikan kerjaya Zamani berada di tempat yang betul.

"Saya akui ada kesilapan-kesilapan lama yang membuatkan keluarga mereka kurang percaya, namun kita berusaha berubah dan memikul tanggungjawab untuk meletakkan Zamani pada jalan yang betul.

"Saya akan sentiasa mengambil pendapat keluarga terlebih dahulu jika apa-apa yang berlaku kepada Zamani," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ABBY & NORMAN KONGSI MOMEN RAIKAN KEJAYAAN ANAK SULUNG

Pelakon Abby Abadi dan bekas suaminya, Norman Hakim telah berkongsi momen dimana meraikan kejayaan anak sulung mereka iaitu Mohamed Danish Hakim di Majlis Konvokesyen Huffaz ke-2 Peringkat Negeri Selangor pada Ahad.

Abby atau nama sebenarnya Arbaiyah Abd Manan, 41, berkata ini merupakan kali ketiga anaknya dan pelajar lain diraikan dalam majlis penganugerahan sedemikian.

"Mohamed Danish Hakim Al Hafiz dan sahabat yang telah berjaya menghafal Al-Quran diraikan lagi hari ni untuk peringkat Negeri Selangor pula.

"Alhamdullillah, murah rezeki anak-anak ni. Tiga kali dah diraikan termasuk kali ni. Syukur, terima kasih Allah untuk segala nikmat dan rezeki yang telah dikurniakan.

Klik untuk gambar besar

"Mama dan papa je wakil untuk hari ni. Abah (Jaiezzany) hantar je tadi, pastu gi betulkan kereta. Mummy (Memey Suhaiza) tak dapat bersama juga sebab adik-adik tak ada siapa yang jaga. Apa yg penting kerjasama hehe...," tulisnya di laman Instagram.

Rata-rata pengikut di laman tersebut memuji tindakan Abby dan Norman yang sentiasa mengutamakan anak dalam apa jua perkara.

Malah, ramai juga mendoakan supaya Danish menjadi anak soleh yang akan membahagiakan kedua ibu bapanya kelak.

"Ya Allah, bagusnya boleh bersama begini demi anak-anak," kata Syabiela Ismail. - "Tahniah... Alhamdulillah berkat doa mama dan papa serta famili kedua-duanya. Nanti boleh ajar adik-adik pula," komen Ateh Sadan.

"Sedih dalam kegembiran, saya bangga betul cara puan mendidik anak, dengan pelbagai dugaan yang dihadapi... Tahniah," tulis Limah Mohd Nor pula.

Terdahulu, Abby dan Norman dikurniakan tiga cahaya mata iaitu Mohamed Danish Hakim, 15, Marissa Dania Hakim, 14, dan Maria Danisha Hakim yang berusia 10 tahun. Mereka bercerai pada tahun 2008.

Kini, Norman bahagia bersama pelakon Memey Suhaiza dan Abby pula bersama Muhammad Faizal Zakaria atau Jaiezzany.

www.myartis.com / Sumber: mStar & Instagram Abby Abadi & Norman Hakim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIAH LEE MESRA NGAN BALAK...

Ewah..eawah... bukan main manja lagi aksi Aliah Lee, bekas isteri Aziz M. Osman ni dengan lelaki yang kemungkinan 'kekasihnya'. Tapi kalau dah mesra sangat cam tu..  harap-harap segeralah bernikah supaya tidak timbul fitnah atau perbuatan yang tidak baik... TAK GITU??Klik untuk gambar besar..!!(\__/)(='.'=)(")_(")myartis 2008


PENJELASAN AKHIL HAVY - ISU LEPAK...

"DON'T wake up the sleeping dog," demikian ujar AkhilHayy, 40, ketika ditanya perihal kontroversinya yang tidak pernah surut oleh wartawan.  Dia yang tidak habis-habis dilanda kontroversi dengan Waheeda, 31, turut dipetik sebagai berkata akan menyampah melihat dirinya sendiri jika cakap lebih mengenai perkara itu.Tambahnya lagi, gosip antara dia dan Waheeda merupakan ujian paling besar dalam hidupnya."Dengan kecanggihan dunia Internet, orang boleh buat apa sahaja. Mereka bebas menyiarkan gambar. Bukan industri seni sahaja tetapi semua termasuk politik," ujarnya."Ana tidak faham, kenapa orang mahu kecoh-kecoh. Bukan ana pegang si Wawa (panggilan Waheeda) pun dalam gambar tu. Lepas itu mereka kaburkan gambar dua orang lagi. Kenapa?," Akhil bertanya kembali."Jawapan bagi persoalan ini (hubungan dengan Waheeda) tidak ada. Jadi jangan direka-reka."Ini semua dugaan bagi ana. Ana terima," terang Akhil lagi yang menyatakan dia tidak rimas dengan pertanyaan umum. Baginya, selagi orang bertanya maka selagi itulah orang mengambil tahu akan dirinya."Agaknya kalau ana hanya berdakwah di dalam masjid dan surau, sudah tentu tiada cerita kontroversi ana. Tiada ada orang mahu fitnah itu dan ini."Ana mahu orang lebih ambil tahu akan dakwah dan karier ana. Ana takut orang menyampah pula dengan ana disebabkan kontroversi demi kontroversi," kata Akhil lagi.Dia kemudian menyeru agar umum tidak menghukum dirinya. "Cukuplah dengan mengkritik, bukan menghukum kerana yang boleh menghukum hanya Allah. Bila ada bukti jelas, nyata dan terang maka barulah mereka (masyarakat) boleh bersuara dan menghukum," ujarnya dipetik sebagai berkata.ARKIB :  AKHIL HAVY DAN WAHEEDA??(\__/)(='.'=)(")_(")myartis 2009